Z Á V E R E Č N É   S T A N O V I S K O   

(číslo: OU-ZM-OSZP-2016/000253-61 VA)

vydané Okresným úradom Zlaté Moravce, odborom starostlivosti o životné prostredie 
podľa § 14 ods. 1, 2 a 3 zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov

I.	Základné údaje o obstarávateľovi
1.	Názov
Mesto Zlaté Moravce

2.	Identifikačné číslo
00 308 676

3.	Adresa sídla
Mesto Zlaté Moravce, Mestský úrad Zlaté Moravce, 1. mája 2, 953 01 Zlaté Moravce

4.	Meno, priezvisko, adresa, telefónne číslo a iné kontaktné údaje oprávneného zástupcu obstarávateľa
PaedDr. Dušan Husár – primátor mesta Zlaté Moravce
Mesto Zlaté Moravce
Mestský úrad Zlaté Moravce
1. mája 2
953 01 Zlaté Moravce
tel. č.: +421 37 6923925
e-mail: primator@zlatemoravce.eu

II. Základné údaje o strategickom dokumente
1.	Názov
Program hospodárskeho rozvoja a sociálneho rozvoja mesta Zlaté Moravce na roky 2015 - 2025
2.	Charakter
Navrhovaný strategický dokument „Program hospodárskeho rozvoja a sociálneho rozvoja mesta Zlaté Moravce na roky 2015 – 2025“ (ďalej len „PHSR“) má patriť medzi základné strategické dokumenty na území mesta Zlaté Moravce, ktorým sa budú riadiť zástupcovia mesta Zlaté Moravce pri výkone svojej činnosti a tak má byť zabezpečená realizácia všestranného rozvoja územia mesta Zlaté Moravce a napĺňanie potrieb obyvateľov mesta Zlaté Moravce. PHSR predstavuje základný strednodobý strategický programový dokument, ktorý sa vypracováva na obdobie 7 rokov s dlhodobým výhľadom na 10 až 14 rokov. PHSR spolu s Územným plánom sídelného útvaru Zlaté Moravce v znení jeho Zmien a doplnkov 
(v platnom znení), je základným a kľúčovým dokumentom pre riadenie samosprávy, ktorý vychádza z poznania situácie a konkrétnych potrieb obyvateľov, podnikateľov, záujmových skupín a ďalších subjektov na území mesta Zlaté Moravce, pričom formuluje svoju predstavu o vývoji územia a zázemia mesta Zlaté Moravce spolu s činnosťami a projektmi na ich zabezpečenie. PHSR koncepčne a systémovo analyzuje a určuje budúcnosť rozvoja spolu s činnosťami a investičnými projektmi so zdrojovým krytím na ich zabezpečenie. Taktiež vytvára rámec na dosiahnutie rastu životnej úrovne a trvalo udržateľného rozvoja na území mesta Zlaté Moravce. 
Základným princípom vypracovania PHSR je uplatnenie partnerstva, tzn. spolupráca sociálno-ekonomických partnerov na príprave, uskutočňovaní, financovaní, monitorovaní a hodnotení realizácie priorít a cieľov podpory regionálneho rozvoja, ako aj udržateľného rozvoja, čo by sa malo prejaviť vo výbere zoznamu opatrení a aktivít pre zabezpečenie realizácie PHSR, v inštitucionálnom zabezpečení a organizačnom zabezpečení realizácie PHSR, vo finančnom zabezpečení jednotlivých opatrení a aktivít PHSR, v systéme monitorovania a hodnotenia plnenia PHSR s ustanovenými merateľnými ukazovateľmi a časovom harmonograme realizácie PHSR.
PHSR je strednodobý rozvojový dokument, ktorý je vypracovaný v súlade s cieľmi a prioritami ustanovenými v Národnej stratégii regionálneho rozvoja Slovenskej republiky a zohľadňuje ciele a priority ustanovené v Programe hospodárskeho rozvoja a sociálneho rozvoja Nitrianskeho samosprávneho kraja 2016 – 2022, a je vypracovaný podľa záväznej časti Územného plánu sídelného útvaru Zlaté Moravce v znení jeho Zmien a doplnkov 
(v platnom znení). Vypracovanie PHSR zabezpečuje mesto Zlaté Moravce pri uplatnení partnerstva.
Nevyhnutnosť tvorby navrhovaného strategického dokumentu vychádza najmä z podpory zdrojov EÚ a štátneho rozpočtu, na ktoré sa obsah dokumentu viaže. 

3.	Hlavné ciele
Strategický cieľ PHSR, ako aj parciálne ciele, vychádzajú z § 3 „Ciele podpory regionálneho rozvoja“ zákona č. 539/2008 Z. z. o podpore regionálneho rozvoja v znení zákona č. 309/2014 Z. z. o podpore regionálneho rozvoja, kde je hlavným cieľom podpory regionálneho rozvoja je odstraňovať alebo zmierňovať nežiaduce rozdiely v úrovni hospodárskeho rozvoja, sociálneho rozvoja a územného rozvoja regiónov a zabezpečiť trvalo udržateľný rozvoj regiónov, zvyšovať ekonomickú výkonnosť, konkurencieschopnosť regiónov a rozvoj inovácií v regiónoch pri zabezpečení trvalo udržateľného rozvoja, zvyšovať zamestnanosť a životnú úroveň obyvateľov v regiónoch pri zabezpečení trvalo udržateľného rozvoja.
Podpora regionálneho rozvoja podľa uvedeného všeobecne záväzného právneho predpisu má byť zameraná najmä na:
•	komplexné využívanie vnútorného rozvojového potenciálu územia - prírodných, kultúrnych, materiálnych, finančných, ľudských a inštitucionálnych zdrojov, 
•	rozvoj vedy, výskumu a vývoja prispievajúci k celkovému rozvoju regiónu so zreteľom na podporu zavádzania nových technológií a inovácií pri rešpektovaní vnútorných špecifík regiónu, 
•	rozvoj informatizácie a digitalizácie v regióne, 
•	rozvoj hospodárstva a podnikateľského prostredia v regióne s cieľom zvýšiť jeho produktivitu, optimalizovať štruktúru hospodárstva, vytvárať nové pracovné miesta a stabilizovať ohrozené pracovné miesta, 
•	rozvoj ľudských zdrojov vrátane zvyšovania vzdelanostnej úrovne, kvalifikácie a zlepšovania prípravy detí a mladých dospelých na trh práce, 
•	predchádzanie sociálneho vylúčenia a zmierňovanie jeho negatívnych dôsledkov, podporu rovnosti príležitostí na trhu práce a podporu znevýhodnených komunít, 
•	realizáciu verejných prác podporujúcich rozvoj regiónu, 
•	zlepšenie a rozvoj sociálnej infraštruktúry regiónu, 
•	zlepšenie dopravnej a technickej vybavenosti regiónu, inžinierskych stavieb, 
•	rozvoj cestovného ruchu, 
•	medzištátnu, cezhraničnú a medziregionálnu spoluprácu v oblasti regionálneho rozvoja v záujme trvalo udržateľného rozvoja regiónu, 
•	zachovanie identity a rozvoj kultúry a starostlivosť o kultúrne dedičstvo regiónov a sídiel, 
•	rozvoj pôdohospodárstva a rozvoj vidieka, rozvoj vidieckych oblastí a zvyšovanie kvality života na vidieku, 
•	realizáciu opatrení na ochranu, udržiavanie a zveľaďovanie životného prostredia a na obmedzovanie vplyvov poškodzujúcich životné prostredie a zlepšenie environmentálnej infraštruktúry regiónu, 
•	ochranu prírody, efektívne využívanie prírodných zdrojov regiónu a využívanie alternatívnych zdrojov energie, 
•	rozvoj občianskej vybavenosti a rozvoj služieb v regióne, 
•	udržateľný rozvoj aglomerácií, obnovu, regeneráciu a rozvoj miest a obcí podľa záväznej časti príslušnej územnoplánovacej dokumentácie,
•	zvyšovanie dostupnosti a kvality bývania, 
•	budovanie a posilňovanie štruktúr občianskej spoločnosti, rozvoj prosociálneho správania obyvateľstva, 
•	rozvoj multikultúrnej spoločnosti v regióne vrátane multikultúrneho dialógu, spolupráce a tolerancie v regiónoch a sídlach, 
•	rozvoj telesnej kultúry, športu a turistiky, 
•	ochranu, podporu a rozvoj verejného zdravia, 
•	ďalšie aktivity (v súlade so všeobecne záväznými právnymi predpismi na úrovni Slovenskej republiky a EÚ, resp. medzinárodnými zmluvami).
Pre Mesto Zlaté Moravce bol navrhnutý hlavný strategický cieľ definovaný vo vízii mesta a to: Zlaté Moravce – bezpečné a atraktívne mesto s modernou samosprávou mesta interaktívne komunikujúcou so svojimi obyvateľmi, poskytujúce komplexnú ponuku obchodov a služieb, podmienky pre zdravý, plnohodnotný a harmonický život lokálneho obyvateľstva s kvalitnou technickou, sociálnou infraštruktúrou a priestorom pre aktívne trávenie voľného času pre občanov všetkých vekových kategórií v ekologicky príťažlivom a zdravom životnom prostredí. Stanovená stratégia rozvoja mesta Zlaté Moravce je v koherencii so strategickými dokumentmi Slovenskej republiky a EÚ. Stratégia vyplýva z názorov a požiadaviek obyvateľov mesta Zlaté Moravce, zo SWOT analýzy a realizovaných analýz. Definovanie globálneho cieľa a strategických cieľov v jednotlivých oblastiach rozvoja mesta Zlaté Moravce je dôležité, najmä z hľadiska naplnenia rozvojových zámerov a priorít mesta Zlaté Moravce. Vízia mesta sa vzťahuje k dlhodobému časovému obdobiu a predstavuje určitý očakávaný stav. 
Globálne ciele predstavujú v prioritnej oblasti:
•	HOSPODÁRSKEJ: Rozvoj hospodárskej základne prostredníctvom podpory podnikateľského sektora s dôrazom na rozvoj cestovného ruchu, dopravnej a technickej infraštruktúry a cyklodopravy.
•	SOCIÁLNEJ: Zvyšovanie kvality života miestnych obyvateľov prostredníctvom podpory a rozvoja školskej a sociálnej infraštruktúry, zariadení zdravotnej a sociálnej starostlivosti a zariadení pre kultúru a šport.
•	ENVIRONMENTÁLNEJ: Cieľom je ochrana životného prostredia s dôrazom na zefektívnenie a skvalitnenie environmentálnej infraštruktúry a starostlivosti o životné prostredie.

4.	Stručný opis obsahu strategického dokumentu
PHSR vytvorený v rámci partnerstva pozostáva v súlade so zákonom č. 539/2008 Z. z. o podpore regionálneho rozvoja v znení zákona č. 309/2014 Z. z. z nasledovných častí:
•	úvod – tvorí ho obsah dokumentu (podľa jednotlivých kapitol), stručný popis kontextu vzniku a chronológie prípravy PHSR a stručné zhrnutie východiskových koncepčných dokumentov týkajúcich sa vymedzeného územia,
•	analytická časť – tvorí ju kompletná analýza vnútorného prostredia na základe overeného súboru kvantitatívnych a kvalitatívnych dát podľa jednotlivých oblastí vrátane finančnej a hospodárskej situácie, Ex-post hodnotenie (realizácia existujúceho PHSR vrátane vyhodnotenia rozpracovaných investičných a neinvestičných projektov k 31. 12. príslušného roku), analýza silných a slabých stránok územia, identifikácia hlavných vonkajších faktorov rozvoja územia (výber hlavných faktorov), analýza vplyvu vonkajšieho prostredia na vývoj situácie v území (zoznam), Ex-post hodnotenie (realizácia existujúceho PHSR vrátane vyhodnotenia rozpracovaných investičných a neinvestičných projektov realizovaných na národnej, príp. regionálnej úrovni k 31. 12. príslušného roku), analýza príležitostí a ohrození pre rast a rozvoj územia (posúdenie hlavných faktorov z hľadiska príležitostí a ohrození), analýza väzieb územia. SWOT analýza (súhrnná tabuľka, syntéza výsledkov), analýza možných rizík a hrozieb, identifikácia kritických oblastí rozvoja, identifikácia východísk a možných riešení a odhad budúceho možného vývoja,
•	strategická časť - obsahuje víziu územia, formuláciu a návrh stratégie, výber a popis strategických cieľov v jednotlivých politikách – oblastiach rozvoja (hospodárskej, sociálnej, environmentálnej),
•	programová časti - popisuje konkrétne opatrenia a projekty vrátane ich priradenia k jednotlivým cieľom a prioritám, súbor ukazovateľov výsledkov a dopadov včítane východiskových a cieľových hodnôt,
•	realizačná časť - uvádza popis úloh jednotlivých partnerov pri realizácii PHSR, popis postupov inštitucionálneho a organizačného zabezpečenia realizácie PHSR, spôsob komunikácie, kooperácie a koordinácie, stručný popis komunikačnej stratégie PHSR k jednotlivým cieľovým skupinám, systém monitorovania a hodnotenia, akčný plán na daný rozpočtový rok s výhľadom na dva roky (x+2) a vecný a časový harmonogram realizácie jednotlivých opatrení a projektov,
•	finančná časť – uvádza indikatívny finančný plán na celú realizáciu PHSR, model viaczdrojového financovania jednotlivých opatrení, aktivít za účasti sociálno-ekonomických partnerov v území prepojených na programový rozpočet mesta a hodnotiacu tabuľku pre výber projektov,
•	záver, v ktorom je uvedená informácia o schválení a zverejnení PHSR,
•	8 príloh – príloha č. 1 Zoznam členov riadiaceho tímu, pracovných skupín a partnerov zapojených do spracovania PHSR, príloha č. 2 Zoznam informačných zdrojov použitých v PHSR (východiskové strategické a koncepčné dokumenty, súvisiaca legislatíva), príloha č. 3 Zoznam skratiek použitých v PHSR, príloha č. 4 Zoznam termínov, príloha č. 5 Organizačná štruktúra MsÚ Zlaté Moravce, príloha č. 6 Ex-post hodnotenie, príloha č. 7  Ex-ante hodnotenie a príloha č. 8 OZ a športové kluby.
Celkovo má návrh PHSR 142 strán včítane príloh.
V nasledujúcich tabuľkách sú uvedené opatrenia, projekty, resp. aktivity vychádzajúce z programovej časti podľa prioritných opatrení. Zároveň sú tu stanovené merateľné ukazovatele pre monitorovanie a hodnotenie PHSR. Hodnoty jednotlivých merateľných ukazovateľov sa budú zbierať po rokoch. Merateľné ukazovatele predstavujú mechanizmus na sledovanie plnenia jednotlivých opatrení prostredníctvom vykonania aktivít. Kontrolovať sa budú priebežne pre jednotlivé opatrenia, pričom sú zvolené tak, aby pokrývali celú škálu opatrení a pri kontrole ich plnenia a zároveň, aby bolo zjavné napredovanie v dosahovaní cieľa, prípadne boli odhalené odchýlky od jeho dosiahnutia. Ide o ukazovatele, ktoré predstavujú výstupy v danej oblasti a ukazovatele výsledkov, ktoré sledujú strednodobý a dlhodobý efekt, resp. dôsledky na určitú cieľovú skupinu. K merateľným ukazovateľom sa zaraďujú aj tie, ktoré sa zameriavajú na sledovanie samotnej cieľovej skupiny v danej oblasti.

prioritná oblasť	opatrenie	projekt	merateľné ukazovatele	
Ekonomická oblasť	1.1 Podpora podnikateľského prostredia a zvýšenie zamestnanosti	1.1.1 Zachovanie fungovania chránenej dielne (operátor kamerového systému)	•	počet zachovaných pracovných miest,
•	počet zachovaných chránených dielní	
	1.2 Kvalitné, bezpečné a udržiavané miestne komunikácie	1.2.1 Okružná križovatka pri MsÚ	•	vybudovaná okružná križovatka,
•	%-ny podiel spokojnosti obyvateľov	
		1.2.2 Rekonštrukcia ciest, chodníkov a mostov (most 1. mája, Zlatňanka)	•	dĺžka zrekonštruovaných komunikácií,
•	%-ny podiel spokojnosti obyvateľov	
		1.2.3 Budovanie odstavných plôch (obnova sídlisk)	•	počet vybudovaných odstavných plôch,
•	%-ny podiel spokojnosti obyvateľov	
		1.2.4 Budovanie odstavných plôch na ul. Janka Kráľa, Sama Chalúpku, Migáziho a námestí A. Hlinku pred poštou	•	počet vybudovaných odstavných plôch,
•	%-ny podiel spokojnosti obyvateľov	
		1.2.5 Oprava chodníkov a riešenie havarijných stavov	•	dĺžka opravených chodníkov,
•	%-ny podiel spokojnosti obyvateľov	
		1.2.6 Vybudovanie nových chodníkov	•	dĺžka vybudovaných chodníkov,
•	%-ny podiel spokojnosti obyvateľov	
		1.2.7 Obnova ciest v meste a mestských častiach	•	dĺžka obnovených komunikácií,
•	%-ny podiel spokojnosti obyvateľov	
	1.3 Doprava a bezpečnosť	1.3.1 Budovanie prvkov uspokoj. dopravy (pešie zóny, vylúčenie dopravy z ulíc, oddychových zón), zvyšovanie bezpečnosti – odstraňovanie úzkych miest v pešej doprave, odstraňovanie bariér pri prestupovaní	•	počet vybudovaných prvkov,
•	%-ny podiel spokojnosti obyvateľov	
		1.3.2 Rozširovanie a modernizácia kamerového systému mesta	•	rozšírený kamerový systém,
•	%-ny podiel zvýšenia bezpečnosti	
	1.4 Cyklodoprava	1.4.1 Rekonštrukcia, modernizácia a výstavba infraštruktúry pre nemotorovú dopravu – cyklistické komunikácie (ich obnova a rekonštrukcia existujúcich), doplnková cyklistická infraštruktúra (chránené parkoviská pre bicykle, cyklostojany)	•	dĺžka cyklistických komunikácií,
•	%-ny podiel spokojnosti obyvateľov	
		1.4.2 Propagácia cyklistickej dopravy (webové portály, mobilné aplikácie)	•	počet webových portálov a mobilných aplikácií,
•	%-ny podiel spokojnosti obyvateľov	
	1.5 Rozvoj cestovného ruchu	1.5.1 Vybudovanie náučných chodníkov	•	počet náučných chodníkov,
•	%-ny podiel spokojnosti obyvateľov	
	1.6 Dobudovanie technickej infraštruktúry	1.6.1 Rekonštrukcia verejného osvetlenia	•	počet zrekonštruovaných svietidiel,
•	rozsah úspor energie	

prioritná oblasť	opatrenie	projekt	merateľné ukazovatele	
Sociálna oblasť	2.1 Rekonštrukcia a skvalitnenie materiálovo technického zabezpečenia predškolského a školského zariadenia 	2.1.1 Prevádzka dopravného ihriska (praktická dopravná výchova žiakov ZŠ a MŠ)	•	prevádzka dopravného ihriska,
•	počet detí navštevujúcich dopravné ihrisko	
		2.1.2 Zvýšenie energetickej efektívnosti ZUŠ	•	spotreba energií,
•	počet detí navštevujúcich MŠ	
		2.1.3 Zvýšenie energetickej efektívnosti MŠ Kalinčiakova	•	spotreba energií,
•	počet detí navštevujúcich MŠ	
		2.1.4 Zvýšenie energetickej efektívnosti MŠ Žitavské nábrežie	•	spotreba energií,
•	počet detí navštevujúcich MŠ	
		2.1.5 Zvýšenie energetickej efektívnosti MŠ Štúrova	•	spotreba energií,
•	počet detí navštevujúcich MŠ	
		2.1.6 Zvýšenie energetickej efektívnosti MŠ Slnečná	•	spotreba energií,
•	počet detí navštevujúcich MŠ	
		2.1.7 Zvýšenie energetickej efektívnosti ZŠ Robotnícka	•	spotreba energií,
•	počet detí navštevujúcich ZŠ	
		2.1.8 Zvýšenie energetickej efektívnosti ZŠ Pribinova	•	spotreba energií,
•	počet detí navštevujúcich ZŠ	
		2.1.9 Zvýšenie energetickej efektívnosti ZŠ Mojmírova	•	spotreba energií,
•	počet detí navštevujúcich ZŠ	
		2.1.10 Zvýšenie energetickej efektívnosti CVČ	•	spotreba energií,
•	počet detí navštevujúcich CVČ	
		2.1.11 Školské dielne	•	počet vybudovaných školských dielní,
•	počet detí navštevujúcich MŠ a ZŠ	
		2.1.12 Nákup vybavenia pre MŠ, ZŠ a školské jedálne	•	počet nakúpeného vybavenia,
•	počet detí navštevujúcich MŠ a ZŠ	
	2.2 Skvalitnenie a rozvoj sociálnej a zdravotníckej infraštruktúry	2.2.1 Výstavba bytových domov	•	počet nových bytov,
•	%-ny podiel spokojnosti obyvateľov	
		2.2.2 Denný stacionár pre seniorov a zdravotne postihnutých	•	vybudovaný denný stacionár,
•	%-ny podiel spokojnosti obyvateľov	
		2.2.3 Vybudovanie komunitného centra	•	počet vybudovaných komunitných centier,
•	%-ny podiel spokojnosti obyvateľov	
		2.2.4 Rekonštrukcia denného centra	•	rekonštrukcia denné centra,
•	%-ny podiel spokojnosti obyvateľov	
		2.2.5 Rekonštrukcia nemocnice	•	rekonštrukcia nemocnice,
•	%-ny podiel spokojnosti so zdravotnou starostlivosťou	
		2.2.6 Nákup prístrojov do nemocnice	•	počet nových prístrojov v nemocnici,
•	%-ny podiel spokojnosti so zdravotnou starostlivosťou

		2.2.7 Zachovanie opatrovateľskej služby	•	zachovanie opatrovateľskej služby,
•	%-ny podiel spokojnosti obyvateľov

	2.3 Zabezpečenie komfortu života obyvateľov mesta	2.3.1 Vnútrobloková obnova sídlisk	•	počet obnov,
•	%-ny podiel spokojnosti obyvateľov	
		2.3.2 Zvýšenie energetickej efektívnosti MsÚ	•	spotreba energií,
•	%-ny podiel spokojnosti obyvateľov	
		2.3.3 Zvýšenie energetickej efektívnosti kina Tekov	•	spotreba energií,
•	%-ny podiel spokojnosti obyvateľov	
		2.3.4 Zvýšenie energetickej efektívnosti budovy daňového úradu	•	spotreba energií,
•	%-ny podiel spokojnosti obyvateľov	
		2.3.5 Rozšírenie mestského cintorína	•	počet hrobových miest,
•	%-ny podiel spokojnosti obyvateľov	
		2.3.6 Komplexná rekonštrukcia bazénu na mestskom kúpalisku	•	rekonštrukcia bazénu,
•	%-ny podiel spokojnosti obyvateľov	
	2.4 Podpora zariadení kultúry a športu	2.4.1 Rekonštrukcia štadiónu (bývalý Calex)	•	rekonštrukcia štadiónu,
•	%-ny podiel spokojnosti obyvateľov	
		2.4.2 Vybudovanie multifunkčných ihrísk	•	počet vybudovaných ihrísk,
•	%-ny podiel spokojnosti obyvateľov	
		2.4.3 Rekonštrukcia kaštieľa (budova MSKŠ)	•	rekonštrukcia kaštieľa,
•	%-ny podiel spokojnosti obyvateľov	
		2.4.4 Rekonštrukcia amfiteátra	•	rekonštrukcia amfiteátra,
•	%-ny podiel spokojnosti obyvateľov	
		2.4.5 Výstavba, rekonštrukcia a modernizácia športovísk v meste	•	počet vybudovaných a modernizovaných športovísk,
•	%-ny podiel spokojnosti obyvateľov	
		2.4.6 Rekonštrukcia župného domu	•	rekonštrukcia župného domu,
•	%-ny podiel spokojnosti obyvateľov	

prioritná oblasť	opatrenie	projekt	merateľné ukazovatele	
Environmentálna oblasť	3.1 Skvalitnenie environmentálnej infraštruktúry	3.1.1 Zberný dvor	•	počet vybudovaných zberných dvorov,
•	% separovaného zberu	
		3.1.2 Rozšírenie skládky	•	rozšírenie skládky,
•	%-ne kapacity skládky	
		3.1.3 Vybudovanie infraštruktúry pre zber a nakladanie s BRKO (zber BRKO a zakúpenie pre domácnosti)	•	počet kúpených kompostérov,
•	%-ny podiel spokojnosti obyvateľov	
	3.2 Revitalizácia verejných priestranstiev a starostlivosť o životné prostredie	3.2.1 Revitalizácia zelene	•	plocha revitalizovanej zelene,
•	%-ny podiel spokojnosti obyvateľov	
Ako strategický partneri pre realizáciu PHSR boli v PHSR uvedený Mestské stredisko kultúry a športu, Technické služby mesta a Záhradnícke služby mesta a ako iní partneri organizácie a orgány, ktoré sa budú podieľať na realizácii projektov ako napr. Nitriansky samosprávny kraj, Jednota dôchodcov, športové a záujmové kluby v meste Zlaté Moravce.
Z hľadiska organizačného zabezpečenia realizácie PHSR to budú mať na starosti primátor mesta Zlaté Moravce a mestské zastupiteľstvo mesta Zlaté Moravce. Samospráva mesta Zlaté Moravce bude jeden krát počas roka získavať a spracovávať pripomienky od partnerov, mestského úradu, poslancov a verejnosti. Mestské zastupiteľstvo jedenkrát ročne vyhodnotí plnenie PHSR, pričom jeho kompetenciou je aj rozhodovanie o spolufinancovaní jednotlivých projektov financovaných z doplnkových zdrojov, ale aj z rozpočtu mesta. V prípade hodnotenia PHSR bude schvaľovať hodnotiace a monitorovacie správy a rozhodovať o aktualizácii programu, pričom môže rozdeliť jednotlivé priority programu akčného plánu komisiám mestského úradu zaoberajúcich sa monitorovaním a hodnotením. V prípade implementácie PHSR primátor mesta Zlaté Moravce riadi samotný proces implementácie, vykonáva uznesenia, zastupuje mesto Zlaté Moravce nielen vo vzťahu k právnickým a fyzickým osobám, ale aj vo vzťahu k štátnym orgánom. Za realizáciu PHSR budú zodpovední primátor mesta Zlaté Moravce a mestské zastupiteľstvo mesta Zlaté Moravce, ako aj za realizáciu PHSR na programovej a projektovej úrovni. Za finančné riadenie na programovej a projektovej úrovni bude niesť zodpovednosť ekonomické oddelenie a finančná komisia. Monitorovacie a hodnotiace správy PHSR bude každoročne prerokovávať mestské zastupiteľstvo a návrh akčného plánu bude uskutočnený v dvojročnom cykle.
Za hlavný komunikačný nástroj v rámci komunikačnej stratégie je považovaná webová stránka mesta Zlaté Moravce. Sekundárnymi komunikačnými nástrojmi sú informačné tabule, miestny rozhlas a mestské noviny. Hlavným aspektom hodnotenia, monitorovania, kontroly a najmä komunikačným nástrojom je ,,Materiál na rokovanie mestského zastupiteľstva.“, pričom vstupné informácie pripravujú zamestnanci mestského úradu a po spracovaní informácií rokujú o ňom poslanci mestského zastupiteľstva, pričom jeho zasadania sú verejné, a uvedený materiál je sprístupnený aj verejnosti. Informácie o zasadnutí mestského zastupiteľstva sú sprostredkovávané pre obyvateľstvo prostredníctvom informačných kanálov ako miestny rozhlas a informačná tabuľa. Komunikačný plán pozostáva z aktivít týkajúcich sa informovanosti, schvaľovania, hodnotenia a monitorovania a aktivít týkajúcich sa nových akčných plánov a rozpočtov pre jednotlivé projekty vrátane ich korekcie.
Financovanie aktivít navrhnutých v PHSR má byť z verejných zdrojov (štátny rozpočet včítane finančných prostriedkov z rozpočtových kapitol ministerstiev (dotačné tituly jednotlivých rozpočtových kapitol ministerstiev, prípadne Úradu Vlády SR), zo štátnych účelových fondov, z rozpočtu vyššieho územného celku, z rozpočtu mesta, resp. z iných zdrojov (prostriedky fyzických a právnických osôb, úverov, príspevkov medzinárodných organizácií a prostriedky vyplývajúce z medzinárodných zmlúv o poskytnutí grantu uzatvorených medzi Slovenskou republikou a inými štátmi)) a doplnkových zdrojov finančného zabezpečenia (finančné prostriedky z EÚ – európske štrukturálne a investičné fondy). 

5.	Vzťah k iným strategickým dokumentom
Pri spracovaní PHSR sa analyzovali a zohľadňovali už jestvujúce programovacie a plánovacie dokumenty na regionálnej a lokálnej úrovni, celoštátnej úrovni, ako aj cezhraničné a európske strategické dokumenty. Navrhovaný strategický dokument vychádza hlavne z požiadaviek zákona č. 539/2008 Z. z. o podpore regionálneho rozvoja v znení zákona č. 309/2014 Z. z. a zo zákona SNR č. 369/1990 Zb. o obecnom zriadení v znení neskorších predpisov, ako ostatných relevantných všeobecne záväzných právnych predpisov Slovenskej republiky a EÚ platných v dotknutom území. Základnými strategickými dokumentmi o ktoré sa navrhovaný strategický dokument opiera, resp. vychádza z nich sú Územný plán sídelného útvaru Zlaté Moravce v znení jeho Zmien a doplnkov (v platnom znení), Územný plán regiónu Nitrianskeho kraja v znení jeho Zmien a doplnkov (v platnom znení), Program hospodárskeho rozvoja a sociálneho rozvoja NSK 2016 – 2022, Program hospodárskeho a sociálneho rozvoja mesta Zlaté Moravce – aktualizácia 2011 - 2013, VZN Nitrianskeho samosprávneho kraja a mesta Zlaté Moravce. Navrhovaný strategický dokument by mal taktiež vychádzať z medzinárodných, multilaterálnych, bilaterálnych, nadnárodných, národných, regionálnych a lokálnych schválených strategických dokumentov, ktorých dosah, resp. dopad a požiadavky sa vzťahujú na dotknuté územie, pričom ide o napríklad nasledovné strategické dokumenty: Európa 2020, Územná agenda Európskej únie 2020, dokumenty týkajúce sa kohéznej politiky EU 2014 – 2020, Dunajská stratégia, Operačný program Integrovaná infraštruktúra 2014 - 2020, programy cezhraničnej, nadnárodnej a medzinárodnej spolupráce, Národný program reforiem SR 2015, Program stability Slovenskej republiky na roky 2015-2018, Aktualizácia Národnej stratégie regionálneho rozvoja Slovenskej republiky, Strategický plán rozvoja dopravnej infraštruktúry SR do roku 2020, Stratégia rozvoja verejnej osobnej a nemotorovej dopravy SR do roku 2020, každoročne aktualizovaný Rozvojový program priorít verejných prác, Národná stratégia rozvoja cyklistickej dopravy a cykloturistiky v Slovenskej republike, Akčný plán energetickej efektívnosti na roky 2014 – 2016 s výhľadom do roku 2020, Stratégia obnovy fondu bytových a nebytových budov v Slovenskej republike, Energetická politika Slovenskej republiky, Regionálna integrovaná územná stratégia Nitrianskeho kraja na roky 2014-2020, Územný generel dopravy Nitrianskeho samosprávneho kraja, Strategický plán rozvoja cestnej dopravnej infraštruktúry NSK do roku 2020, Regionálna štúdia územných dopadov klimatických zmien, Stratégia rozvoja cestovného ruchu NSK, Štúdia rozmiestnenia cyklotrás v NSK (I. a II. etapa), Koncepcia rozvoja stredného školstva v NSK na roky 2015-2020, Regionálna stratégia výchovy a vzdelávania, Koncepcia rozvoja kultúry NSK, Koncepcia rozvoja sociálnych služieb v regióne....).

III. Opis priebehu prípravy a posudzovania 
Posudzovanie vplyvu navrhovaného strategického dokumentu na životné prostredie podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov (ďalej len „zákon“) zabezpečoval Okresný úrad Zlaté Moravce, odbor starostlivosti o životné prostredie. 

1.	Vecný a časový harmonogram prípravy a schvaľovania
Vypracovanie PHSR vyplýva z požiadaviek zákona č. 539/2008 Z. z. o podpore regionálneho rozvoja v znení zákona č. 309/2014 Z. z. a zo zákona SNR č. 369/1990 Zb. o obecnom zriadení v znení neskorších predpisov. Návrh strategického dokumentu PHSR je vypracovaný podľa Metodiky na vypracovanie PHSR obcí/miest/VÚC. Navrhovaný strategický dokument bol vypracovaný formou úplného spracovania „na kľúč“ v období december 2014 až október 2015 s pomocou externých odborníkov, Regionálnej poradenskej spoločnosti a. s. Zapojenie verejnosti do tvorby PHSR a komunikácia s verejnosťou boli realizované prostredníctvom dotazníkového prieskumu názorov a požiadaviek občanov na budúci rozvoj mesta, zverejňovaním informácií na webovom sídle mesta, na úradnej tabuli mesta a prostredníctvom pracovných stretnutí spracovateľov dokumentu a stretnutí s verejnosťou. 
Pri príprave strategického dokumentu boli zohľadnené názory a požiadavky občanov na budúci rozvoj mesta, získané dotazníkovým prieskumom. Dotazník bol rozdelený do štyroch tematických častí: Charakteristika respondentov, Mesto ako priestorová jednotka, Mesto ako sociálna jednotka a Mesto ako rozvojová jednotka. Z celkového počtu obyvateľov sa do prieskumu zapojilo len 129 respondentov, čo v percentuálnom vyjadrení predstavuje 1,03 % trvale bývajúcich obyvateľov. Zo zistených výsledkov vyplýva, že mesto Zlaté Moravce by malo sústrediť svoju snahu na pritiahnutie nových investorov a s tým súvisiace vytvorenie nových pracovných miest. Zároveň by malo mesto Zlaté Moravce vynaložiť rovnako veľkú snahu na rekonštrukciu miestnych komunikácií. Obyvatelia mesta Zlaté Moravce prejavili taktiež záujem o rozvoj bytového fondu, o ochranu prírody a životného prostredia, podporu rozvoja podnikania, o vytvorenie nových miest pre oddych, resp. zveľadenie existujúcich. Obyvatelia mesta Zlaté Moravce apelujú na zlepšenie informovanosti občanov v meste, na zvýšenie a zlepšenie separovaného zberu a o rozšírenie cyklotrás a náučných chodníkov. Nemenej námahy by mesto Zlaté Moravce malo vynaložiť na rozšírenie a skvalitnenie ponuky kultúrnych a športových podujatí, vzdelávacie aktivity pre občanov, služby spojené s komunálnym odpadom, rekonštrukciu verejného osvetlenia, dobudovanie ČOV a verejný internet.

2.	Orgán kompetentný na jeho prijatie
Mesto Zlaté Moravce - Mestské zastupiteľstvo mesta Zlaté Moravce

3.	Druh prijatia, rozhodnutia
Uznesenie Mestského zastupiteľstva mesta Zlaté Moravce

4.	Vypracovanie správy o hodnotení strategického dokumentu
Oznámenie o vypracovaní strategického dokumentu pre navrhovaný strategický dokument (ďalej len „oznámenie“) bolo vypracované v januári roku 2016 PaedDr. Klaudiou Ivanovičovou a predložené príslušnému orgánu, Okresnému úradu Zlaté Moravce, odbor starostlivosti o životné prostredie, obstarávateľom strategického dokumentu, Mestom Zlaté Moravce, zastúpeným primátorom mesta MVDr. Martou Balážovou podľa § 5 zákona, listom č. 531/1942/2016-výst., zo dňa 19. 01. 2016 a to v listinnej podobe a na elektronickom nosiči dát. Príslušný orgán po obdržaní úplného oznámenia oznámil listom č. OU-ZM-OSZP-2016/000253-02 VA, zo dňa 25. 01. 2016 obstarávateľovi adresu, na ktorú možno predkladať stanoviská verejnosti, a bezodkladne vyzval obstarávateľa na zverejnenie oznámenia spôsobom v mieste obvyklým spolu s informáciou, kde možno do oznámenia nahliadnuť, robiť z neho výpisy, odpisy alebo na vlastné náklady zhotoviť kópie, pričom do piatich dní od doručenia oznámenia podľa § 5 zverejnil oznámenie na webovom sídle ministerstva (http://www.enviroportal.sk/sk/eia/detail/program-hospodarskeho-rozvoja-socialneho-rozvoja-mesta-zlate-moravce-n) a doručil oznámenie a oznámil miesto a čas konania konzultácie podľa § 63 zákona (konzultácie k uvedenému strategickému dokumentu boli k dispozícii na Okresnom úrade Zlaté Moravce, Sládkovičova 3, 953 01 Zlaté Moravce, IV. poschodie, č. dv. 407) a to dotknutým orgánom (Ministerstvo dopravy, výstavby a regionálneho rozvoja Slovenskej republiky; Okresný úrad Nitra, odbor starostlivosti o životné prostredie, oddelenie štátnej správy vôd a vybraných zložiek životného prostredia kraja, odbor cestnej dopravy a pozemných komunikácií a odbor výstavby a bytovej politiky; Okresný úrad Zlaté Moravce, odbor starostlivosti o životné prostredie a odbor krízového riadenia; Regionálny úrad verejného zdravotníctva so sídlom v Nitre; Úrad Nitrianskeho samosprávneho kraja, odbor strategických činností a Krajský pamiatkový úrad v Nitre); schvaľujúcemu orgánu (Mesto Zlaté Moravce) a dotknutým obciam (Mesto Zlaté Moravce, obce Beladice, Čaradice, Červený Hrádok, Čierne Kľačany, Hostie, Hosťovce, Choča, Jedľové Kostoľany, Kostoľany pod Tribečom, Machulince, Malé Vozokany, Mankovce, Martin nad Žitavou, Nemčiňany, Neverice, Nevidzany, Ladice, Lovce, Obyce, Sľažany, Skýcov, Slepčany, Tekovské Nemce, Tesárske Mlyňany, Topoľčianky, Velčice, Veľké Vozokany, Vieska nad Žitavou, Volkovce, Zlatno, Žikava, Žitavany a Melek) - listy č. OU-ZM-OSZP-2016/000253-02 VA, zo dňa 25. 01. 2016. Dotknutá obec mala po obdržaní oznámenia informovať do troch pracovných dní od doručenia oznámenia o ňom verejnosť spôsobom v mieste obvyklým a zároveň oznámiť, kde a kedy možno do oznámenia nahliadnuť, robiť si z neho odpisy, výpisy alebo na vlastné náklady zhotoviť kópie, pričom oznámenie muselo byť verejnosti prístupné najmenej po dobu 14 dní od jeho doručenia. Dotknuté orgány a obce mali na doručenie písomných stanovísk k oznámeniu príslušnému orgánu 15 dní od doručenia oznámenia a verejnosť mohla doručiť svoje písomné stanovisko k oznámeniu príslušnému orgánu do 15 dní odo dňa, keď bolo oznámenie zverejnené v dotknutých obciach. Oznámenie bolo k nahliadnutiu v kancelárii oddelenia stavebného a hospodárskej činnosti na Mestskom úrade v Zlatých Moravciach (v termíne od 26. 01. 2016 do 09. 02. 2016) a elektronicky prostredníctvom internetovej stránky Mesta Zlaté Moravce (www.zlatemoravce.eu). V stanovenej lehote neboli od verejnosti zaslané príslušnému orgánu, resp. dotknutým obciam žiadne námietky, návrhy ani pripomienky k oznámeniu. K oznámeniu boli príslušnému orgánu doručené stanoviská od mesta Zlaté Moravce (stanovisko č. 1648/4429/2016-výst., zo dňa 10. 02. 2016), dotknutých obcí Beladice (stanovisko č. 56/2016, zo dňa 10. 02. 2016), Machulince (stanovisko č. 82/2016, zo dňa 02. 02. 2016), Malé Vozokany (stanovisko č. 23/1/2016, zo dňa 15. 02. 2016), Nemčiňany (stanovisko č. 52/2016, zo dňa 01. 02. 2016), Nevidzany (stanovisko č. 25/2016, zo dňa 27. 01. 2016), Obyce (stanovisko č. 48/2016, zo dňa 08. 02. 2016), Sľažany (stanovisko – č. 87/2016, zo dňa 11. 02. 2016), Tekovské Nemce (stanovisko č. 88/16, zo dňa 25. 01. 2016), Tesárske Mlyňany (stanovisko č. 195 /2016, zo dňa 16. 02. 2016), Velčice (stanovisko č. 52/2016, zo dňa 01. 02. 2016), Žitavany (stanovisko - e-mail zo dňa 29. 01. 2016) a dotknutých orgánov a to Ministerstva dopravy, výstavby a regionálneho rozvoja Slovenskej republiky, sekcie záležitostí EÚ a zahraničných vzťahov, odboru rozvoja dopravnej infraštruktúry, oddelenia dopravného modelovania a infraštruktúry (list č. 06721/2016/B211 - SZEÚ/7770, zo dňa 05. 02. 2016), Okresného úradu Nitra, odboru starostlivosti o životné prostredie, oddelenia štátnej správy vôd a vybraných zložiek životného prostredia kraja (list č. OU-NR-OSZP2-2016/009358, zo dňa 04. 02. 2016), odboru cestnej dopravy a pozemných komunikácií (list č. OU-NR-OCDPK-2015/009098 DA 9, zo dňa 05. 02. 2016) a odboru výstavby a bytovej politiky (list č. OU-NR-OVBP1-2016/009426, zo dňa 09. 02. 2016), Okresného úradu Zlaté Moravce, odboru starostlivosti o životné prostredie (list č. OU-ZM-OSZP-2016/000316-06 VJ, zo dňa 08. 02. 2016) a odboru krízového riadenia (list č. OU-ZM-OKR-2016/000309-2, zo dňa 02. 02. 2016), Regionálneho úradu verejného zdravotníctva so sídlom v Nitre (list č. HZP/A/2016/03614, zo dňa 04. 02. 2016), Úradu Nitrianskeho samosprávneho kraja, odboru strategických činností (list č. CS 3058/2016 CZ 2733/2016, zo dňa 04. 02. 2016) a Krajského pamiatkového úradu Nitre (list č. KPUNR-2016/4480-2/6974/U, zo dňa 29. 01. 2016).
Rozsah hodnotenia strategického dokumentu určil príslušný orgán podľa § 8 zákona po prerokovaní s obstarávateľom, schvaľujúcim orgánom, dotknutým orgánom a dotknutou obcou na základe rokovania (pozvánka na prerokovanie rozsahu hodnotenia pre navrhovaný strategický dokument príslušného úradu č. OU-ZM-OSZP-2016/000253-21 VA, zo dňa 12. 02. 2016) zvolaného na deň 22. 02. 2016 do budovy Okresného úradu Zlaté Moravce (č. dv. 409, čas konania rokovania od 9:30), kde boli pozvaný zástupcovia vyššie uvedených dotknutých obcí, schvaľujúceho orgánu a dotknutých orgánov, pričom rokovania sa zúčastnili zástupcovia obstarávateľa (v danom prípade aj dotknutej obce a schvaľujúceho orgánu) a to mesta Zlaté Moravce, príslušného orgánu a zároveň dotknutého orgánu a to Okresného úradu Zlaté Moravce, odboru starostlivosti o životné prostredie a dotknutého orgánu (Regionálneho úradu verejného zdravotníctva so sídlom v Nitre), pričom zástupcovia dotknutých obcí a to Čiernych Kľačian, Machuliniec a Sľažian a dotknutého orgánu (Ministerstva dopravy, výstavby a regionálneho rozvoja Slovenskej republiky) sa z uvedeného rokovania ospravedlnili. Zástupca Ministerstva dopravy, výstavby a regionálneho rozvoja Slovenskej republiky zároveň uviedol, že žiada ich stanovisko k oznámeniu č. 06721/2016/B211 - SZEÚ/7770, zo dňa 05. 02. 2016 rešpektovať. Na uvedenom prerokovaní boli prítomní stručne oboznámení s priebehom procesu posudzovania vplyvov navrhovaného strategického dokumentu na životné prostredie a so stanoviskami doručenými k oznámeniu, pričom príslušnému orgánu nebolo doručené žiadne záporné stanovisko k oznámeniu. Doručené stanoviská obsahovali aj požiadavky a pripomienky podmieňujúce zosúladenie navrhovaného strategického dokumentu so strategickými dokumentmi na národnej úrovni v oblasti dopravy a územného plánovania na úrovni VÚC, pripomienky z hľadiska ochrany verejného zdravia a vplyvu na dopravnú infraštruktúru a vplyvov z nej súvisiacich a popisu chránených území, ktoré boli v plnej miere premietnuté do rozsahu hodnotenia pre navrhovaný strategický dokument. Na prerokovaní rozsahu hodnotenia pre navrhovaný strategický dokument z prítomných nikto nevzniesol žiadne pripomienky k návrhu rozsahu hodnotenia pre navrhovaný strategický dokument, pričom boli prerokované jednotlivé doručené stanoviská k oznámeniu a pre ďalšie hodnotenie vplyvu navrhovaného strategického dokumentu bolo dohodnuté, že v správe o hodnotení vplyvov strategického dokumentu na životné prostredie (ďalej len "správa o hodnotení strategického dokumentu") bude rozpracovaný nulový variant a navrhovaný variant, ktorý bol uvedený v oznámení. Rozsah hodnotenia strategického dokumentu (list č. OU-ZM-OSZP-2016/000253-31 VA, zo dňa 22. 02. 2016) určený podľa 
§ 8 ods. 1, 2 a 3 zákona doručil príslušný orgán obstarávateľovi spolu so stanoviskami podľa § 6 ods. 6 zákona (list č. OU-ZM-OSZP-2016/000253-30 VA, zo dňa 22. 02. 2016). Pri určovaní rozsahu hodnotenia strategického dokumentu sa vychádzalo z obsahu a štruktúry správy o hodnotení vplyvu strategického dokumentu podľa § 9 ods. 3 zákona s prihliadnutím na stanoviská doručené podľa § 6 ods. 6 zákona, pričom sa určilo, ktoré varianty zohľadňujúce ciele a geografický rozmer riešenia navrhovaného strategického dokumentu je potrebné podrobnejšie vypracovať a hodnotiť, na ktoré body z obsahu a štruktúry správy o hodnotení strategického dokumentu podľa § 9 ods. 3 zákona je potrebné v správe o hodnotení strategického dokumentu osobitne prihliadať pri zohľadnení súčasných poznatkov a metód posudzovania vplyvov, obsahu a úrovne podrobností strategického dokumentu, v akom štádiu schvaľovacieho procesu sa strategický dokument nachádza a rozsah, v akom sú určité záležitosti vhodnejšie posudzované na rozličných úrovniach procesu, aby sa predišlo duplicite posudzovania vplyvov a počet vyhotovení správy o hodnotení strategického dokumentu. Podľa § 8 ods. 6 zákona príslušný orgán zverejnil rozsah hodnotenia strategického dokumentu na webovom sídle ministerstva (http://www.enviroportal.sk/sk/eia/detail/program-hospodarskeho-rozvoja-socialneho-rozvoja-mesta-zlate-moravce-n) bezodkladne po jeho určení a zároveň oznámil adresu príslušného orgánu, na ktorú možno predkladať stanoviská verejnosti k rozsahu hodnotenia strategického dokumentu. Obstarávateľ zverejnil rozsah hodnotenia strategického dokumentu bezodkladne po jeho doručení spôsobom v mieste obvyklým (na úradnej tabuli mesta Zlaté Moravce a na www.zlatemoravce.eu). Verejnosť, dotknutá obec, dotknutý samosprávny kraj, dotknutý orgán a ďalšie osoby mohli predložiť pripomienky k rozsahu hodnotenia strategického dokumentu do desiatich dní od jeho zverejnenia podľa odsekov 5 a 6 § 8 zákona príslušnému orgánu, pričom v stanovenom termíne príslušný orgán neobdržal žiadne pripomienky k rozsahu hodnotenia, akurát sa k nemu vyjadrili zástupcovia Ministerstva dopravy, výstavby a regionálneho rozvoja Slovenskej republiky a obce Žitavany, že k nemu nemajú pripomienky. Príslušný orgán listom č. OU-ZM-OSZP-2016/000253-32 VA, zo dňa 29. 02. 2016 oznámil obstarávateľovi opravu v texte (zrejmá chyba), týkajúcu sa bodu 2.2.1 vydaného rozsahu hodnotenia, kde bolo omylom uvedená príloha č. 5 zákona namiesto prílohy č. 4 zákona, pričom ostatný text ostal nezmenený. 
Obstarávateľ zabezpečil hodnotenie vplyvu návrhu strategického dokumentu na životné prostredie v rozsahu určenom podľa § 8 ods. 3 zákona, pričom výsledok hodnotenia vplyvov strategického dokumentu na životné prostredie sa uviedol v správe o hodnotení strategického dokumentu, ktorú spracovala Mgr. Erika Kočická, PhD. Správa o hodnotení strategického dokumentu bola spracovaná podľa § 9 ods. 3 zákona a prílohy č. 4 zákona.

5.	Posúdenie správy o hodnotení strategického dokumentu
Obstarávateľ predložil príslušnému orgánu správu o hodnotení strategického dokumentu spolu s návrhom strategického dokumentu podľa § 9 ods. 5 a 9 zákona v písomnom vyhotovení a na elektronickom nosiči dát (listom č. 4429/2016, zo dňa 12. 08. 2016).
Príslušný orgán podľa § 10 ods. 1 zákona po obdržaní úplnej správy o hodnotení strategického dokumentu a návrhu strategického dokumentu oznámil obstarávateľovi adresu, na ktorú možno predkladať stanoviská verejnosti, a bezodkladne vyzval obstarávateľa na zverejnenie informácie, spôsobom v mieste obvyklým (list č. OU-ZM-OSZP-2016/000253-40 VA, zo dňa 18. 08. 2016), čo obstarávateľ vykonal vyvesením oznámenia na svojej úradnej tabuli a zverejnením na http://www.zlatemoravce.eu. 
Podľa § 10 ods. 2 zákona príslušný orgán zverejnil bezodkladne správu o hodnotení strategického dokumentu a návrh strategického dokumentu na webovom sídle ministerstva (http://www.enviroportal.sk/sk/eia/detail/program-hospodarskeho-rozvoja-socialneho-rozvoja-mesta-zlate-moravce-n) s uvedením adresy príslušného orgánu, na ktorú možno predkladať stanoviská verejnosti, a termínu, do ktorého možno predkladať stanoviská a to do dňa 07. 09. 2016. Príslušný orgán listami č. OU-ZM-OSZP-2016/000253-40 VA, zo dňa 18. 08. 2016 a OU-ZM-OSZP-2016/000253-41 VA, zo dňa 18. 08. 2016, ako aj informáciou na webovom sídle ministerstva (http://www.enviroportal.sk/sk/eia/detail/program-hospodarskeho-rozvoja-socialneho-rozvoja-mesta-zlate-moravce-n) podľa § 10 ods. 3 zákona oznámil miesto a čas konania konzultácií podľa § 63 zákona a zároveň doručil správu o hodnotení strategického dokumentu a návrh strategického dokumentu na zaujatie stanoviska schvaľujúcemu orgánu (Mestu Zlaté Moravce), dotknutým orgánom (Ministerstvu dopravy, výstavby a regionálneho rozvoja Slovenskej republiky, Okresnému úradu Nitra, odbor starostlivosti o životné prostredie, oddelenie štátnej správy vôd a vybraných zložiek životného prostredia kraja, odbor cestnej dopravy a pozemných komunikácií a odbor výstavby a bytovej politiky, Okresnému úradu Zlaté Moravce, odbor starostlivosti o životné prostredie a odbor krízového riadenia, Regionálnemu úradu verejného zdravotníctva so sídlom v Nitre, Úradu Nitrianskeho samosprávneho kraja, odbor strategických činností a Krajskému pamiatkovému úradu v Nitre) a dotknutým obciam (Mestu Zlaté Moravce a obciam Beladice, Čaradice, Červený Hrádok, Čierne Kľačany, Hostie, Hosťovce, Choča, Jedľové Kostoľany, Kostoľany pod Tribečom, Machulince, Malé Vozokany, Mankovce, Martin nad Žitavou, Nemčiňany, Neverice, Nevidzany, Ladice, Lovce, Obyce, Sľažany, Skýcov, Slepčany, Tekovské Nemce, Tesárske Mlyňany, Topoľčianky, Velčice, Veľké Vozokany, Vieska nad Žitavou, Volkovce, Zlatno, Žikava, Žitavany a Melek), pričom podľa § 11 ods. 1 dotknuté obce mali do troch pracovných dní od doručenia správy o hodnotení strategického dokumentu a návrhu strategického dokumentu informovať o tom verejnosť spôsobom v mieste obvyklým a oznámiť, kde a kedy možno do správy o hodnotení strategického dokumentu a návrhu strategického dokumentu nahliadnuť, robiť z nich výpisy, odpisy alebo na vlastné náklady zhotoviť kópie, pričom správa o hodnotení strategického dokumentu a návrh strategického dokumentu museli byť verejnosti prístupné najmenej 21 dní podľa § 11 ods. 2 zákona. Zároveň príslušný orgán listom č. OU-ZM-OSZP-2016/000253-41 VA, zo dňa 18. 08. 2016 upozornil obstarávateľa na povinnosť, aby do uplynutia doby sprístupnenia správy o hodnotení strategického dokumentu a návrhu strategického dokumentu podľa odseku 2 § 11 zákona zabezpečil v spolupráci s príslušným orgánom ich verejné prerokovanie, pričom termín a miesto verejného prerokovania oznámil obstarávateľ príslušnému orgánu najneskôr 10 dní pred jeho konaním a zároveň ho zverejnil na webovom sídle obstarávateľa a v tlači najmenej desať dní pred jeho konaním. Informáciu o verejnom prerokovaní zároveň mal zaslať dotknutým orgánom a dotknutým obciam najneskôr desať dní pred jeho konaním, pričom obstarávateľ v spolupráci s príslušným orgánom musia vyhotoviť záznam o verejnom prerokovaní najneskôr do desiatich pracovných dní od jeho konania. 
Príslušný orgán zverejnil informáciu o mieste a čase konania verejného prerokovania bez zbytočného odkladu na svojej webovom sídle. 
Dotknutá obec (Mesto Zlaté Moravce) bezodkladne informovala verejnosť o verejnom prerokovaní spôsobom v mieste obvyklým. Listom č. 4429/2016-výst., zo dňa 22. 08. 2016 obstarávateľ oznámil, že verejné prerokovanie sa uskutoční dňa 12. 09. 2016 o 10:00 hod. na Mestskom úrade v Zlatých Moravciach v priestoroch zasadacej miestnosti č. 42. Uvedeného verejného prerokovania sa zúčastnili zástupcovia obstarávateľa, dotknutej obce a schvaľujúceho orgánu a to mesta Zlaté Moravce, príslušného a dotknutého orgánu (Okresného úradu Zlaté Moravce, odbor starostlivosti o životné prostredie a dotknutých orgánov (Okresného úradu Nitra, odbor starostlivosti o životné prostredie, oddelenie štátnej správy vôd a vybraných zložiek životného prostredia kraja a Úradu Nitrianskeho samosprávneho kraja, odboru strategických činností) a jeden občan. Podľa § 11 ods. 7 zákona obstarávateľ v spolupráci s príslušným orgánom vyhotovil záznam o verejnom prerokovaní. 
Podľa § 12 ods. 1 zákona dotknuté orgány a obce mali doručiť príslušnému orgánu písomné stanoviská k správe o hodnotení strategického dokumentu a k návrhu strategického dokumentu najneskôr do 21 dní od doručenia správy o hodnotení strategického dokumentu a návrhu strategického dokumentu, pričom tak urobili Ministerstvo dopravy, výstavby a regionálneho rozvoja Slovenskej republiky, sekcia záležitostí EÚ a zahraničných vzťahov, odbor rozvoja dopravnej infraštruktúry, oddelenie dopravného modelovania a infraštruktúry (list č. 22813/2016/AA11-SZEÚ/56351, zo dňa 07. 09. 2016), Úrad Nitrianskeho samosprávneho kraja, odbor strategických činností (list č. CS 3058/2016 CZ 20026/2016, zo dňa 07. 09. 2016), Regionálny úrad verejného zdravotníctva so sídlom v Nitre (list č. HZP/A/2015/03614, zo dňa 24. 08. 2016), Krajský pamiatkový úrad Nitra (list č. KPUNR-2016/18497-2/65979/U, zo dňa 26. 08. 2016), Okresný úrad Zlaté Moravce, odbor starostlivosti o životné prostredie (list č. OU-ZM-OSZP-2016/000316-014 VJ, zo dňa 08. 09. 2016), Okresný úrad Zlaté Moravce, odbor krízového riadenia (list č. OU-ZM-OKR-2016/000309-6, zo dňa 23. 08. 2016), Obec – Obecný úrad Tekovské Nemce (list č. 656/16, zo dňa 26. 08. 2016), Obec – Obecný úrad Tekovské Mlyňany (list č. 643/2016, zo dňa 26. 08. 2016), Obec – Obecný úrad Melek (list č. 90/2016, zo dňa 06. 09. 2016) a Obec – Obecný úrad Kostoľany pod Tribečom (list č. 196/2016, zo dňa 14. 09. 2016). Podľa § 12 ods. 2 zákona mohla verejnosť doručiť písomné stanovisko príslušnému orgánu (najneskôr do 21 dní odo dňa zverejnenia informácie o správe o hodnotení strategického dokumentu podľa § 11 ods. 1 zákona), pričom na príslušný orgán nebolo doručené žiadne stanovisko od verejnosti ku správe o hodnotení strategického dokumentu a k návrhu strategického dokumentu. 
Podľa § 13 ods. 4 zákona príslušný orgán určil spracovateľa odborného posudku na základe správy o hodnotení strategického dokumentu s prihliadnutím na záznam z verejného prerokovania a stanoviská podľa § 12 ods. 1 a 2 zákona (listom č. OU-ZM-OSZP-2016/000253-55 VA, zo dňa 14. 09. 2016), pričom o tejto skutočnosti zároveň informoval obstarávateľa (listom č. OU-ZM-OSZP-2016/000253-56 VA, zo dňa 14. 09. 2016). Pri určení spracovateľa odborného posudku príslušný orgán prihliadal na osobitnú odbornú spôsobilosť získanú v odbore alebo oblasti činností podľa osobitného predpisu, a preto určil za spracovateľa Mgr. Tomáša Černohousa, zapísaného v zozname odborne spôsobilých osôb na posudzovanie vplyvov na životné prostredie pod číslom 444/2008-OPV. Obstarávateľ zabezpečil vypracovanie odborného posudku u odborne spôsobilej osoby určenej príslušným orgánom a doručil ho príslušnému orgánu. V odbornom posudku bola podľa § 12 ods. 8 zákona vyhodnotená najmä úplnosť správy o hodnotení strategického dokumentu, stanoviská podľa § 12 zákona, úplnosť zistenia kladných a záporných vplyvov strategického dokumentu na životné prostredie vrátane ich vzájomného pôsobenia, použité metódy hodnotenia a úplnosť vstupných informácií, varianty riešenia strategického dokumentu a návrh opatrení a podmienok na vylúčenie alebo zníženie nepriaznivých vplyvov strategického dokumentu, pričom odborný posudok obsahoval podľa § 12 ods. 9 zákona návrh záverečného stanoviska podľa § 14 zákona. Spracovateľ odborného posudku odporučil schváliť navrhovaný strategický dokument v predkladanom variante za podmienky zapracovania odporúčaní na prepracovanie, dopracovanie, úpravu návrhu strategického dokumentu uvedených v časti VI. „Závery“, kapitole č. 3. „Odporúčania na prepracovanie, dopracovanie, úpravu návrhu strategického dokumentu.“ tohto záverečného stanoviska a za podmienky vykonávania dôsledného monitoringu podľa časti VI. „Závery“, kapitoly č. 5. „Návrh monitoringu.“ tohto záverečného stanoviska.

6.	Stanoviská predložené k správe o hodnotení a ich vyhodnotenie
Do doby vypracovania tohto záverečného stanoviska príslušný orgán obdržal nasledovné stanoviská (ostatné oslovené subjekty, resp. verejnosť sa ku správe o hodnotení strategického dokumentu nevyjadrili):
Ministerstvo dopravy, výstavby a regionálneho rozvoja Slovenskej republiky, sekcia záležitostí EÚ a zahraničných vzťahov, odbor rozvoja dopravnej infraštruktúry, oddelenie dopravného modelovania a infraštruktúry (list č. 22813/2016/AA11-SZEÚ/56351, zo dňa 07. 09. 2016)
K návrhu strategického dokumentu má nasledovné požiadavky a pripomienky:
•	pri stanovovaní priorít a cieľov rozvoja mesta v oblasti dopravy je potrebné rešpektovať priority rozvoja dopravnej infraštruktúry a navrhovaný strategický dokument zosúladiť s Programovým vyhlásením Vlády SR (2012 - 2016) za oblasť dopravy, Koncepciou územného rozvoja Slovenska 2001 v znení KURS 2011, Operačným programom Integrovaná infraštruktúra 2014 - 2020, Stratégiou rozvoja dopravy Slovenskej republiky do roku 2020, Strategickým plánom rozvoja dopravnej infraštruktúry SR do roku 2020 a každoročne aktualizovaným Rozvojovým programom priorít verejných prác,
•	rešpektovať trasovanie existujúcej dopravnej infraštruktúry,
•	pri návrhu cestných komunikácii, statickej dopravy, peších trás a cyklistických trás postupovať' v súlade s aktuálne platnými technickými predpismi a STN,
•	upozorňuje, že v blízkosti mesta Zlaté Moravce prechádza rýchlostná cesta R1 patriaca do súhrnnej siete TEN-T (Trans-European Transport Network, tzv. Transeurópska dopravná sieť),
•	rešpektovať stanovisko MDVRR SR č. 06721/2016/B211-SZEÚ/7770, zo dňa 05. 02. 2016.
správu o hodnotení strategického dokumentu berie na vedomie a nemá k nej žiadne pripomienky.
Vyhodnotenie stanoviska – Stanovisko je relevantné, nie je záporné, pričom požiadavky smerujú na súlad navrhovaného strategického dokumentu so schválenými platnými národnými strategickými dokumentmi v oblasti dopravy a územného rozvoja, ako aj smerujú k navrhovaným projektovým riešeniam v rámci navrhovaných opatrení a to z pohľadu platných všeobecne záväzných právnych predpisov, technických noriem a noriem STN, pričom sa odvoláva na svoje pôvodné stanovisko k oznámeniu. Z návrhu strategického dokumentu nie sú zrejmé žiadne skutočnosti, z ktorých by bolo možné usudzovať, že strategický dokument je v nesúlade s uvedenými strategickými dokumentmi, pričom riešenie jednotlivých navrhovaných projektov v rámci navrhovaných opatrení musí byť v súlade s požiadavkami uvedených schválených strategických dokumentov, pričom je potrebné, aby vyhovovali príslušným technickým predpisom a STN a požiadavkám všeobecne záväzných právnych predpisov. Rešpektovanie pripomienok uvedeného stanoviska, ako aj pripomienok k oznámeniu bolo premietnuté do časti VI. Závery, kapitoly č. 3. Odporúčania na prepracovanie, dopracovanie, úpravu návrhu strategického dokumentu. tohto záverečného stanoviska.
Úrad Nitrianskeho samosprávneho kraja, odbor strategických činností (list č. CS 3058/2016 CZ 20026/2016, zo dňa 07. 09. 2016)
Z hľadiska jeho záujmov v oblasti regionálneho rozvoja, zabezpečenia rozvoja územia a zamestnanosti, z hľadiska súladu so schváleným Územným plánom regiónu Nitrianskeho kraja, vrátané jeho zmien a doplnkov uvádza, že správa o hodnotení strategického dokumentu a návrh strategického dokumentu nesmú byť v rozpore so Zmenami a doplnkami č. 1 Územného plánu regiónu Nitrianskeho kraja, ktoré boli schválené uznesením č. 111/2015, zo 16. riadneho zasadnutia Zastupiteľstva Nitrianskeho samosprávneho kraja konaného dňa 20. júla 2015 a ktorých záväzná časť bola vyhlásená Všeobecne záväzným nariadením NSK č. 6/2015, pričom k Správe o hodnotení strategického dokumentu a návrhu strategického dokumentu nemá pripomienky.
Vyhodnotenie stanoviska – Stanovisko je relevantné, nie je záporné, pričom požiadavky smerujú na súlad navrhovaného strategického dokumentu a správy o hodnotení strategického dokumentu so schválenými platnými územnoplánovacími dokumentáciami na úrovni regiónu Nitrianskeho kraja. Rešpektovanie uvedených pripomienok je premietnuté do časti VI. Závery, kapitoly č. 3. Odporúčania na prepracovanie, dopracovanie, úpravu návrhu strategického dokumentu. tohto záverečného stanoviska. 
Regionálny úrad verejného zdravotníctva so sídlom v Nitre (list č. HZP/A/2015/03614, zo dňa 24. 08. 2016)
Vo svojom záväznom stanovisku súhlasí so správou o hodnotení strategického dokumentu a návrhom strategického dokumentu, pričom uvádza, že: 
•	sa predpokladá, že pri realizácii akýchkoľvek aktivít budú uplatňované všetky dostupné opatrenia na prevenciu, elimináciu a minimalizáciu možných negatívnych vplyvov a dopadov na životné prostredie, vrátané zdravia obyvateľstva,
•	negatívne vplyvy navrhovaného strategického dokumentu na životné prostredie môžu byť spojené s realizáciou tých opatrení, ktoré budú mať investičný charakter, pričom možno v budúcnosti predpokladať určité vplyvy na pôdu v podobe záberu poľnohospodárskych pozemkov na stavebné účely, pokiaľ nové aktivity budú lokalizované do takýchto lokalít a na týchto plochách môže potom dôjsť, v závislosti od konkrétnej výstavby, k určitému negatívnemu ovplyvneniu bioty, pôd, horninového prostredia, vôd, ovzdušia, obyvateľstva, krajinnej štruktúry a pod., ktorého charakter, lokalizáciu ani rozsah v súčasnosti nie je možné vymedziť, na úrovni strategického dokumentu, sú dopady, vrátane negatívnych, len načrtnuté,
•	navrhovaný strategický dokument nepredpokladá nové zábery lokalít s výskytom prirodzenej vegetácie a živočíšstva, pričom plánované aktivity nie sú lokalizované v územiach ekologicky či kultúrno-historicky významných a v rámci navrhovaného strategického dokumentu sú plne rešpektované všetky prvky územného systému ekologickej stability a pri umiestňovaní novej zástavby budú zohľadňované pásma hygienickej ochrany a ochranné pásma existujúcich stavieb a činností,
•	vzhľadom na uvedené skutočnosti je možné predpokladať, že schválenie navrhovaného strategického dokumentu nebude mať negatívne dopady na životné prostredie, ani na zdravie dotknutého obyvateľstva,
•	z hľadiska ochrany verejného zdravia je v správe o hodnotení strategického dokumentu zahrnutá požiadavka dodržiavania ustanovení zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov, vyhlášky MZ SR č. 549/2007 Z. z. ktorou sa ustanovujú podrobnosti o prípustných hodnotách hluku, infrazvuku a vibrácií a o požiadavkách na objektivizáciu hluku, infrazvuku a vibrácií v životnom prostredí v znení vyhlášky MZ SR č. 237/2009 Z. z., ktorou sa mení a dopĺňa vyhláška MZ SR č. 549/2007 Z. z., ktorou sa ustanovujú podrobnosti o prípustných hodnotách hluku, infrazvuku a vibrácií a o požiadavkách na objektivizáciu hluku, infrazvuku a vibrácií v životnom prostredí, NV SR č. 115/2006 Z. z. o minimálnych zdravotných a bezpečnostných požiadavkách na ochranu zamestnancov pred rizikami súvisiacimi s expozíciou hluku v znení NV SR č. 555/2006 Z. z., ktorým sa mení a dopĺňa NV SR č. 115/2006 Z. z. o minimálnych zdravotných a bezpečnostných požiadavkách na ochranu zamestnancov pred rizikami súvisiacimi s expozíciou hluku, NV SR č. 416/2005 Z. z. o minimálnych zdravotných a bezpečnostných požiadavkách na ochranu zamestnancov pred rizikami súvisiacimi s expozíciou vibráciám v znení NV SR č. 629/2005 Z. z., ktorým sa mení a dopĺňa NV SR č. 416/2005 Z. z. o minimálnych zdravotných a bezpečnostných požiadavkách na ochranu zamestnancov pred rizikami súvisiacimi s expozíciou vibráciám, NV SR č. 395/2006 Z. z. o minimálnych požiadavkách na poskytovanie a používanie osobných ochranných pracovných prostriedkov, vyhlášku MZ SR č. 528/2007 Z. z., ktorou sa ustanovujú podrobnosti o požiadavkách na obmedzenie ožiarenia z prírodného žiarenia v znení vyhlášky MZ SR č. 295/2015 Z. z., ktorou sa mení vyhláška MZ SR č. 528/2007 Z. z., ktorou sa ustanovujú podrobnosti o požiadavkách na obmedzenie ožiarenia z prírodného žiarenia, ako aj dodržiavania požiadaviek zákona č. 131/2010 Z. z. o pohrebníctve a vyhlášky MZ SR č. 308/2012 Z. z. o požiadavkách na kvalitu vody, kontrolu kvality vody a o požiadavkách na prevádzku, vybavenie prevádzkových plôch, priestorov a zariadení na prírodnom kúpalisku a na umelom kúpalisku,
•	vzhľadom k tomu, že navrhovaný strategický dokument je vypracovaný na dlhšie časové obdobie, bude potrebne ho priebežne sledovať a vyhodnocovať, pričom proces monitorovania sa podľa samotného navrhovaného strategického dokumentu bude vykonávať systematicky a priebežne počas celého trvania PHSR až po samotné ukončenie platnosti dokumentu.
Vyhodnotenie stanoviska – Záväzné stanovisko je relevantné, súhlasné, pričom popisuje samotný navrhovaný strategický dokument, jeho ciele, prioritné oblasti a plánované projekty, územnú pôsobnosť, súvisiace strategické dokumenty a všeobecne záväzné právne predpisy v oblasti ochrany zdravia a potrebu monitorovania navrhovaného strategického dokumentu, pričom táto požiadavka je zahrnutá do časti VI. Závery, kapitoly č. 3. Odporúčania na prepracovanie, dopracovanie, úpravu návrhu strategického dokumentu. tohto záverečného stanoviska. 
Krajský pamiatkový úrad Nitra (list č. KPUNR-2016/18497-2/65979/U, zo dňa 26. 08. 2016)
Vo svojom záväznom stanovisku súhlasí bez pripomienok s návrhom strategického dokumentu, nakoľko sa zaoberá otázkami sociálneho a ekonomického rozvoja mesta Zlaté Moravce a je vypracovaný v súlade so záväznou časťou územnoplánovacej dokumentácie, ktorá rieši fyzický rozvoj územia, pričom upozorňuje na obmedzenú platnosť ich záväzného stanoviska (záväzné stanovisko stratí platnosť po uplynutí troch rokov odo dňa vydania, ak nedôjde k jeho použitiu na účel, na ktorý sú určené). 
Vyhodnotenie stanoviska – Záväzné stanovisko je bez pripomienok a kladné. 
Okresný úrad Zlaté Moravce, odbor starostlivosti o životné prostredie (list č. OU-ZM-OSZP-2016/000316-014 VJ, zo dňa 08. 09. 2016)
Uvádza, že úseky ochrany prírody a krajiny, štátnej vodnej správy, odpadového hospodárstva a ochrany ovzdušia ich úradu nemajú žiadne pripomienky ku správe o hodnotení strategického dokumentu a k návrhu strategického dokumentu.
Vyhodnotenie stanoviska – stanovisko je bez pripomienok a kladné. 
Okresný úrad Zlaté Moravce, odbor krízového riadenia (list č. OU-ZM-OKR-2016/000309-6, zo dňa 23. 08. 2016)
Uvádza, že z hľadiska potrieb civilnej ochrany obyvateľstva si neuplatňuje žiadne pripomienky podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov.
Vyhodnotenie stanoviska – stanovisko je bez pripomienok a kladné. 
Obec – Obecný úrad Tekovské Nemce (list č. 656/16, zo dňa 26. 08. 2016)
Oznamuje, že nemá žiadne pripomienky ku správe o hodnotení strategického dokumentu a k návrhu strategického dokumentu. 
Vyhodnotenie stanoviska – stanovisko je bez pripomienok a kladné. 
Obec Tekovské Mlyňany (list č. 643/2016, zo dňa 26. 08. 2016)
Oznamuje, že nemá námietky ani pripomienky ku správe o hodnotení strategického dokumentu a k návrhu strategického dokumentu. 
Vyhodnotenie stanoviska – stanovisko je bez pripomienok a kladné. 
Obecný úrad Melek (list č. 90/2016, zo dňa 06. 09. 2016)
Oznamuje, že nemá žiadne pripomienky k návrhu strategického dokumentu.
Vyhodnotenie stanoviska – stanovisko je bez pripomienok a kladné.  
Obec Kostoľany pod Tribečom (list č. 196/2016, zo dňa 14. 09. 2016)
Oznamuje, že nemá žiadne námietky ku správe o hodnotení strategického dokumentu a k návrhu strategického dokumentu. 
Vyhodnotenie stanoviska – stanovisko je bez pripomienok, informatívne a kladné. 

7.	Verejné prerokovanie a jeho závery
Obstarávateľ a zároveň dotknutá obec (Mesto Zlaté Moravce) zabezpečil v spolupráci s príslušným orgánom verejné prerokovanie správy o hodnotení strategického dokumentu a návrhu strategického dokumentu, pričom termín a miesto verejného prerokovania oznámil obstarávateľ listom č. 4429/2016-výst., zo dňa 22. 08. 2016. Verejné prerokovanie sa uskutočnilo dňa 12. 09. 2016 o 10:00 hod. na Mestskom úrade v Zlatých Moravciach v priestoroch zasadacej miestnosti č. 42. Uvedeného verejného prerokovania sa zúčastnili zástupcovia obstarávateľa, dotknutej obce a schvaľujúceho orgánu a to mesta Zlaté Moravce, príslušného a dotknutého orgánu (Okresného úradu Zlaté Moravce, odbor starostlivosti o životné prostredie a dotknutých orgánov (Okresného úradu Nitra, odbor starostlivosti o životné prostredie, oddelenie štátnej správy vôd a vybraných zložiek životného prostredia kraja a Úradu Nitrianskeho samosprávneho kraja, odbor strategických činností) a jeden občan. Podľa § 11 ods. 7 zákona obstarávateľ v spolupráci s príslušným orgánom vyhotovil záznam o verejnom prerokovaní.
Na úvod, Ing. Holub, viceprimátor mesta Zlaté Moravce ospravedlnil primátora mesta za neúčasť a privítal prednostu úradu, prítomných zástupcov príslušného orgánu a dotknutých orgánov. Po privítaní odovzdal slovo Ing. Bacigalovej, z referátu životného prostredia a drobných stavieb, ktorá predstavila cieľ navrhovaného strategického dokumentu, zverejňovanie strategického dokumentu a zapracovanie požiadaviek dotknutých orgánov do správy o hodnotení strategického dokumentu a návrhu strategického dokumentu. 
Ing. Valušková, zástupkyňa príslušného orgánu (Okresného úradu Zlaté Moravce, odbor starostlivosti o životné prostredie), stručne oboznámila prítomných s priebehom procesu posudzovania vplyvom navrhovaného strategického dokumentu na životné prostredie a konštatovala, že obstarávateľ strategického dokumentu si splnil všetky zákonné podmienky, aby sa verejné prerokovanie uskutočnilo, a to najmä zverejnením oznámenia o verejnom prerokovaní na svojom webovom sídle a na úradnej tabuli mesta Zlaté Moravce. Ospravedlnila Mgr. Kočickú, PhD., spracovateľku správy o hodnotení strategického dokumentu pre neúčasť na verejnom prerokovaní. Uviedla, že v stanovenej lehote na vyjadrenie k správe o hodnotení strategického dokumentu a návrhu strategického dokumentu sa verejnosť nevyjadrila, pričom požiadavky dotknutých organov uvedené v rozsahu hodnotenia boli akceptované v plnom rozsahu a zapracované do návrhu strategického dokumentu. Ďalej informovala, že v zákonom stanovenej lehote sa k správe o hodnotení strategického dokumentu a návrhu strategického dokumentu vyjadrili bez pripomienok dotknuté obce a orgány ako obec Tekovské Nemce, Tesárske Mlyňany, Okresný úrad Zlaté Moravce, odbor krízového riadenia, Regionálny úrad verejného zdravotníctva so sídlom v Nitre, Úrad Nitrianskeho samosprávneho kraja, odbor strategických činností a Okresný úrad Zlaté Moravce, odbor starostlivosti o životné prostredie. Informovala, že z verejného prerokovania bude vyhotovený záznam, ktorý spolu s prezenčnou listinou bude zaslaný dotknutým orgánom a dotknutým obciam. Zároveň prítomných informovala, že obstarávateľ má zabezpečiť vypracovanie odborného posudku spolu s návrhom záverečného stanoviska u určenej odborne spôsobilej osobe, pričom po jeho doručení správnemu príslušnému orgánu vydá záverečné stanovisko, ktoré bude podkladom pre schválenie navrhovaného strategického dokumentu. 
V rámci diskusie boli prítomní vyzvaní na pripomienky k prezentovaným dokumentom.
Zástupca dotknutého orgánu (Okresného úradu Nitra, odbor starostlivosti o životné prostredie, oddelenie štátnej správy vôd a vybraných zložiek životného prostredia kraja), Mgr. Béreš sa informoval, či bol strategický dokument zverejnený aj v periodikách, na čo zástupca obstarávateľa uviedol (Ing. Bacigalová), že navrhovaný strategický dokument bol zverejnený na úradnej tabuli mesta Zlaté Moravce a na webovom sídle tohto mesta.
Zástupca dotknutého orgánu (Okresného úradu Nitra, odbor starostlivosti o životné prostredie, oddelenie štátnej správy vôd a vybraných zložiek životného prostredia kraja), Ing. Hradňanská sa informovala, či sa v strategickom dokumente zohľadnila aj environmentálna záťaž, na čo zástupca príslušného orgánu uviedol (Ing. Valušková), že environmentálna záťaž je predmetom Územného plánu sídelného útvaru Zlaté Moravce v znení jeho Zmien a doplnkov, ktorý bol jedným z podkladov pre vypracovanie návrhu strategického dokumentu. 
Na záver, zástupca obstarávateľa, Ing. Bacigalová, poďakovala prítomným za účasť a ukončila verejné prerokovanie.
Na základe výsledkov verejného prerokovania správy o hodnotení strategického dokumentu a návrhu strategického dokumentu možno konštatovať, že jeho účastníci nevzniesli konkrétne požiadavky na zmenu navrhovaného strategického dokumentu (otázky sa týkali procesnosti z hľadiska posudzovania vplyvov navrhovaného strategického dokumentu na životné prostredie a environmentálne zaťaženého územia v rámci mesta Zlaté Moravce), boli dostatočne informovaní a nebol vyjadrený žiadny nesúhlas so schvaľovaním uvedeného strategického dokumentu, pričom verejnosť sa k navrhovanému strategickému dokumentu a ku správe o hodnotení strategického dokumentu nevyjadrila, čo možno chápať, že k uvedeným dokumentom nemá pripomienky, resp. nevyužila možnosť ich pripomienkovania.

IV. Celkové hodnotenie vplyvov strategického dokumentu
Celkové hodnotenie návrhu strategického dokumentu a správy o hodnotení strategického dokumentu vychádza z obsahu a hlavných cieľov strategického dokumentu, jeho vzťahu k iným relevantným strategickým dokumentom, z dôležitých aspektov súčasného stavu životného prostredia a jeho pravdepodobného vývoja v prípade, že by sa navrhovaný strategický dokument neschválil, z environmentálnej charakteristiky oblastí, ktoré budú pravdepodobne významne ovplyvnené navrhovaným strategickým dokumentom, všetkých jestvujúcich environmentálnych problémov, ktoré sú relevantné pre hodnotený strategický dokument, vrátane a najmä tých, ktoré sa vzťahujú na environmentálne obzvlášť dôležité oblasti, akými sú oblasti určené na základe smerníc 2009/147/ES a 92/43/EHS, z cieľov ochrany životného prostredia, stanovených na medzinárodnej úrovni, úrovni Európskeho spoločenstva alebo Slovenskej republiky, ktoré sú relevantné pre navrhovaný strategický dokument a spôsob, akým boli tieto ciele a ďalšie úvahy o environmentálnych aspektoch zohľadnené pri príprave navrhovaného strategického dokumentu, ako aj z pravdepodobných významných vplyvov na životné prostredie vrátane vplyvov na biodiverzitu, populáciu, zdravie obyvateľstva, živočíchy, rastliny, pôdu, vodu, ovzdušie, klimatické faktory, kultúrne dedičstvo, dedičstvo nehmotnej povahy vrátane architektonického a archeologického dedičstva, krajinu a vzájomných vzťahov uvedených faktorov, z opatrení na predchádzanie, zmenšovanie a čo najväčšiu kompenzáciu každého významného nepriaznivého vplyvu navrhovaného strategického dokumentu na životné prostredie a v neposlednom rade aj z náčrtu dôvodov pre výber variantu a opisu spôsobu, akým sa vykonalo hodnotenie, vrátane akýchkoľvek ťažkostí (akými sú technické nedostatky alebo nedostatok know-how), ktoré sa vyskytli pri zostavovaní požadovaných informácií, z popisu opatrení určených na monitorovanie a netechnického zhrnutia informácií.
Jednotlivé aktivity v rámci navrhovaného strategického dokumentu boli navrhnuté zo zámerom posilniť mesto Zlaté Moravce s hospodárskej, sociálnej a environmentálnej stránky. Navrhované opatrenia a aktivity je komplexne zhodnotiť zložité, nakoľko tieto zasahujú do viacerých oblastí a v niektorých prípadoch nie je možné vplyvy na životné prostredie adekvátne vyhodnotiť. Je potrebné poznamenať, že navrhovaný strategický dokument ako taký, nemá za úlohu svojimi aktivitami životné prostredie narúšať, ale prispieť k jeho kvalite. 
Z hľadiska vyhodnotenia relevantných aspektov na medzinárodnej, národnej, regionálnej a lokálnej úrovni možno konštatovať, že v oblasti: 
1.	Podpory podnikateľského prostredia a zvýšenia zamestnanosti sa nepredpokladajú žiadne vplyvy na životné prostredie a ani na zdravie ľudí na všetkých úrovniach. Pôjde o hlavne pozitívny vplyv na sociálnu sféru, keďže týmto opatrením sa má docieliť zachovanie pracovných miest a chránenej dielne, čo má pozitívny vplyv na ľudí pracujúcich v chránenej dielni, keďže ide o jedincov, ktorí by si len ťažko zháňali pracovné zaradenie v bežnom živote, hlavne z hľadiska, že zamestnávatelia málo inklinujú k zamestnávaniu takýchto ľudí. V rámci chránenej dielne sú zamestnaní občania so zdravotným postihnutím, ktorí nie sú schopní nájsť si zamestnanie na otvorenom trhu práce. Pracovné podmienky vrátane nárokov na pracovný výkon sú na týchto pracoviskách prispôsobené zdravotnému stavu občanov so zdravotným postihnutím. Chránená dielňa je určená predovšetkým na pracovné uplatnenie občanov so zdravotným postihnutím, ktorým zamestnávateľ nemôže poskytnúť vhodné zamestnanie na iných pracoviskách.
2.	Kvality, bezpečnosti a udržiavania miestnych komunikácií sa predpokladajú pozitívne aj negatívne vplyvy na životné prostredie. Negatívne vplyvy sa vzťahujú na stavebné práce viažuce sa na stavebnú činnosť, ktorá je nevyhnutná pre budovanie križovatky, odstavných plôch a chodníkov, resp. pri rekonštrukcii a oprave ciest, chodníkov a mostov. Ide prevažne o vplyvy dočasné a typické pre stavebnú činnosť, tzn. o zvýšenie prašnosti, hladín hluku a dopravných obmedzení, ktoré však majú za cieľ celkové zlepšenie dopravnej situácie v meste Zlaté Moravce, tak z hľadiska bezpečnosti cestnej premávky a pohybu peších, ako aj z hľadiska rozširovania možností na parkovanie v meste. Ide o oblasť záujmu mesta a jeho obyvateľov, pričom investície do dopravnej infraštruktúry majú riešiť akútne problémy, ktoré sa v tejto oblasti vyskytujú a trápia občanov a návštevníkov mesta. Celkovo tak tieto činnosti budú mať pozitívny vplyv na dopravnú infraštruktúru v meste Zlaté Moravce, bezpečnosť a plynulosť cestnej premávky v meste, ako aj bezpečnosť pohybu peších v meste, pričom nárast plôch pre statickú dopravu a ich budovanie odráža požiadavky obyvateľov a reflektuje rastúcu automobilizáciu v rámci mesta. Z environmentálneho pohľadu je potrebné pri budovaní a rekonštrukcii dopravnej infraštruktúry minimalizovať zásahy do zelene a výrub drevín, pričom by malo dochádzať k adekvátnej náhrade, tzn. k výsadbe drevín vzrastlých miestne pôvodných a vhodných druhov drevín, za vyrúbané dreviny a k budovaniu nových zelených plôch a to v hlavne v miestach segetálnej a ruderálnej vegetácie. Celkovo možno hodnotiť, že toto opatrenie by malo mať pozitívny vplyv na zdravie obyvateľstva a to hlavne z hľadiska ochrany zdravia v oblasti úrazov a havárií, resp. ako preventívne opatrenie smerujúce k ochrane zdravia obyvateľov a návštevníkov mesta pred nehodami a úrazmi.
3.	Dopravy a bezpečnosti sa kladie za cieľ budovanie prvkov uspokojovania dopravy (pešie zóny, vylúčenie dopravy z ulíc, oddychových zón), zvyšovanie bezpečnosti v pešej doprave a to odstraňovaním úzkych miest v pešej doprave a bariér pri prestupovaní a rozširovanie a modernizácia kamerového systému mesta Zlaté Moravce. Z hľadiska vplyvov na životné prostredie sa nepredpokladajú žiadne vplyvy, pričom, tak ako v predchádzajúcom bode pôjde hlavne o vplyvy viazané na zdravie obyvateľov a to hlavne z hľadiska ochrany zdravia v oblasti úrazov a havárií, resp. ako preventívne opatrenie smerujúce k ochrane zdravia obyvateľov a návštevníkov mesta a ich majetku, pričom uvedené opatrenie má za cieľ aj zvýšiť bezpečnosť obyvateľov mesta a zvyšovať objasnenosť trestných činov a priestupkov, resp. ako preventívne opatrenie na výskyt uvedených udalostí v miestach pokrytia kamerovým systémom.
4.	Cyklodopravy má ísť o rekonštrukcie, modernizácie a výstavbu infraštruktúry pre nemotorovú dopravu vo forme cyklistických ciest a objektov (chránené parkoviská pre bicykle, cyklostojany) a o propagáciu cyklistickej dopravy (webové portály, mobilné aplikácie), čo má za cieľ podporu využívania ekologickej dopravy, zvyšovanie pohybových aktivít občanov a návštevníkov mesta, čím sa zvýši aj psychická fyzická odolnosť obyvateľov voči chorobám, ako aj zmierni nárast dopravy po komunikáciách, čo by malo mať vplyv aj na celkovú emisno-imisnú situáciu v meste a úroveň hladiny hluku z dopravy. Celkovo možno hodnotiť tieto aktivity ako pozitívne z hľadiska vplyvov na životné prostredie a zdravie obyvateľstva za predpokladu, že budú realizované tak, aby sa v maximálnej možnej miere eliminoval stret s ostatnými účastníkmi dopravy, čím sa eliminoval aj možný nárast stretov a havárií cyklistov z ostatnými účastníkmi dopravy, tzn. že je veľmi dôležité, aby boli vykonané také stavebno-prevádzkové úpravy cyklistických trás, aby boli v maximálnej možnej miere selektovaní od ostatných účastníkov dopravy a pri križovaní s cestnými komunikáciami boli vykonané také stavebno-technické opatrenia, ktoré by zabezpečili maximálne možnú bezpečnosť týchto účastníkov dopravy. Z environmentálneho hľadiska platí vyššie popísaný vplyv v oblasti dopravy na zeleň pri budovaní cyklistickej infraštruktúry.
5.	Rozvoja cestovného ruchu – sa dôraz kladie na budovanie náučných chodníkov, ktoré majú za cieľ zvýšiť návštevnosť dotknutých miest a poskytnúť plnohodnotné informácie o týchto miestach, resp. činnostiach na ktoré budú zamerané. Celkovo možno hodnotiť, že uvedené opatrenie nebude mať vplyvy na životné prostredie, ak jeho realizáciou sa budú minimalizovať zásahy do prírodného prostredia a pozitívny vplyv bude z pohľadu informovanosti verejnosti o aspektoch, činnostiach, udalostiach a hodnotách v dotknutom území, čo môže prispieť k zmene, resp. usmernení správania obyvateľov a postoju k predmetom o ktorých by boli takto informovaný. 
6.	Dobudovania technickej infraštruktúry sa bude prejavovať hlavne vplyv na hospodárenie a financie a to z pohľadu rekonštrukcie verejného osvetlenia, keďže je predpoklad, že takáto rekonštrukcia bude mať za následok úsporu finančnú za nižšie finančné nároky na zabezpečenie verejného osvetlenia, ako aj znížené náklady spojené z prevádzkou verejného osvetlenia, pričom je predpoklad, že práve na miestach s funkčným verejným osvetlením bude dochádzať k menšiemu výskytu trestnej činnosti a priestupkom ako na miestach, kde je takého verejné osvetlenie nefunkčné, resp. zdroj osvetlenia nie je v prevádzke alebo je pokazený, čo môže prispieť aj k ochrane zdravia obyvateľov a návštevníkov mesta. Zároveň týmto dochádza k pozitívnym environmentálnym vplyvom z pohľadu znižovania energetickej náročnosti a tým k zníženiu spotreby elektrickej energie a využívaniu environmentálnejšie prijateľných technológii v oblasti svetelnej techniky tým pádom aj k zníženým nárokom na spotrebu neobnoviteľných zdrojov energie, ktoré sú energetickým zdrojom výroby elektrickej energie. Výberom environmentálne prijateľných osvetľovacích predmetov taktiež môže dochádzať k znižovaniu svetelného smogu v území, ako aj vplyvu svetelného znečisťovania na biotu (predátorstvo, atrahovanie koristi, režim, správanie, rozmnožovanie, zháňanie potravy, úkrytové možnosti a výskyt živočíchov).
7.	Rekonštrukcie a skvalitnenia materiálovo-technického zabezpečenia predškolských a školských zariadení má dôjsť k prevádzke dopravného ihriska, k zvýšeniu energetickej efektívnosti zariadení základnej umeleckej školy, materských a základných škôl, centra voľného času, k budovaniu školských dielní a k nákupu vybavenia pre materské a základné školy a školské jedálne, čím sa majú zvýšiť informácie o možných dôsledkoch nesprávnych rozhodnutí jedných z najzraniteľnejších účastníkov dopravy – detí pri ich správaní sa v rámci dopravných situácií v ich každodennom živote, ako aj formovanie ich návykov z pohľadu účastníka dopravy, tak aby sa minimalizovali možné dopravné situácie, pri ktorých by došlo k ublíženiu na zdraví detí, resp. k ich úmrtiu a podporiť v nich napr. aj vzťah k nemotorovej doprave. Hlavný zreteľ v rámci tejto oblasti je kladený na zvýšenie energetickej efektívnosti, pričom by malo ísť o dosiahnutie zníženia spotreby primárnych palív, nákladov na spotrebu a výrobu elektriny a tepla, nepriaznivých environmentálnych dopadov s cieľom znižovať vlastnú spotrebu, výmenu morálne a fyzicky opotrebovaných výrobných zariadení za nové s progresívnejšími technickými parametrami, znižovanie strát v rozvodoch tepla, elektrickej energie a plynu a optimalizácia ich dodávky (rekonštrukcia a izolovanie tepelných rozvodov, resp. stavebno-technické úpravy existujúcich stavebných objektov – zatepľovanie, výmena okien...). Taktiež má dôjsť k posilneniu vybavenia prevádzok škôl a ich jedální a dielní. Uvedené aktivity zväčša predstavujú minimálne stavebné zásahy, ktorých trvanie je krátkodobé a ich vplyv na vonkajšie prostredie je minimálny, resp. žiadny, pričom však z environmentálneho hľadiska bude dochádzať k znižovaniu nárokov na spotrebu energetických médií a na ich výrobu, pričom sa predpokladajú dlhodobé finančné úspory, ako aj zvyšovanie technického zázemia prevádzok a ich modernizácia, čo bude mať za následok pozitívny vplyv na stav dotknuté stavebné objekty a zlepšovanie podmienok pobytu a pracovných podmienok v dotknutých zariadeniach a zvyšovanie komfortu v rámci týchto zariadení, čo by sa malo odzrkadliť aj vo zvýšenej spokojnosti ich návštevníkov, resp. ľudí pracujúcich v nich.
8.	Skvalitnenia a rozvoja sociálnej a zdravotníckej infraštruktúry sa predpokladá pozitívny vplyv na sociálnu oblasť, resp. na oblasť sociálnych služieb a vo zabezpečení zdravotnej starostlivosti, čo by sa malo odzrkadliť aj v zlepšovaní zdravotného stavu obyvateľstva, resp. v starostlivosti o zdravie. Ide o projekty zamerané na výstavbu bytových domov, denného stacionáru pre seniorov a zdravotne postihnutých, komunitného centra, rekonštrukcia denného centra a nemocnice a nákup prístrojov do nemocnice a zachovanie opatrovateľskej služby, teda by malo dochádzať k rozvoju bytovej, sociálnej a zdravotníckej infraštruktúry, teda takých zariadení, ktoré sú všeobecne žiadané z hľadiska vývoja demografickej krivky, resp. stavu v spoločnosti a jej potrieb, čím by sa mala zabezpečiť komplexnejšia infraštruktúra v týchto oblastiach, resp. jej modernizácia. Z environmentálneho pohľadu sú pre túto oblasť relevantné hlavne vplyvy počas výstavby nových stavebných objektov, resp. stavebná rekonštrukcia týchto objektov, ktoré so sebou prinášajú dočasné vplyvy na kvalitu ovzdušia, hladinu hluku a pohodu a kvalitu bývania, resp. bude dochádzať k záberu nových plôch a teda je predpoklad zásahov do zelene. Ide o vplyvy bežne sa vyskytujúce pri stavebných činnostiach, pričom rozsah týchto vplyvov by nemal byť významný.
9.	Zabezpečenia komfortu života obyvateľov mesta predstavuje aktivity zamerané na vnútroblokovú obnovu sídlisk, zvýšenie energetickej efektívnosti mestského úradu, kina Tekov a budovy daňového úradu, rozšírenie mestského cintorína a komplexnú rekonštrukciu bazénu na mestskom kúpalisku. Z pohľadu vnútroblokovej obnovy sídlisk ide o také aktivity, ktoré prispejú k zvýšeniu pohody a komfortu bývania na sídliskách, pričom negatívne vplyvy na životné prostredie sa nepredpokladajú. Hlavný zreteľ v rámci tejto oblasti je kladený na zvýšenie energetickej efektívnosti zariadení služieb pre obyvateľov, pričom by malo ísť o dosiahnutie zníženia spotreby primárnych palív, nákladov na spotrebu a výrobu elektriny a tepla, nepriaznivých environmentálnych dopadov s cieľom znižovať vlastnú spotrebu, výmenu morálne a fyzicky opotrebovaných výrobných zariadení za nové s progresívnejšími technickými parametrami, znižovanie strát v rozvodoch tepla, elektrickej energie a plynu a optimalizácia ich dodávky (rekonštrukcia a izolovanie tepelných rozvodov, resp. stavebno-technické úpravy existujúcich stavebných objektov – zatepľovanie, výmena okien...). Rozšírenie mestského cintorína bude predstavovať aktivitu reagujúcu na kapacitu mestského cintorína a trend úmrtnosti v meste. Rekonštrukcia bazéna na mestskom kúpalisku odzrkadľuje technický stav bazéna ako aj požiadavky kladené na obdobné stavebné objekty. Celkovo možno konštatovať, že v rámci tejto oblasti sa predpokladajú iba malé stavebné zásahy, ktoré nebudú mať vplyv na životné prostredie, pričom sa predpokladá pozitívny vplyv v sociálnej oblasti. V rámci realizácie uvedených aktivít môže dôjsť k čiastočnému obmedzeniu prevádzky uvedených zariadení, v dôsledku realizácie uvedených stavebných aktivít. Uvedené aktivity budú mať zároveň finančný benefit pre prevádzku uvedených zariadení.
10.	Podpory zariadení kultúry a športu sa zameriavajú navrhované aktivity na rekonštrukciu štadiónu (bývalý Calex), kaštieľa (budova MSKŠ), amfiteátra a župného domu, vybudovanie multifunkčných ihrísk a výstavbu, rekonštrukcia a modernizáciu športovísk v meste. Uvedené aktivity sú zamierené na zveľaďovanie a budovanie zariadení určených na voľnočasové aktivity obyvateľov mesta Zlaté Moravce v oblasti kultúry a športu, tzn. podpora aktívneho trávenia voľného času, čo nepriamo môže mať pozitívny vplyv na zdravie obyvateľstva, zvýšením jeho fyzických aktivít, ako aj kultúrneho vyžitia. Zväčša pôjde o stavebno-technické zásahy do krajiny, ktoré v dobe stavebných aktivít budú prinášať aj negatívne vplyvy spojené so stavebnou činnosťou ako je produkcia hluku a znečistenie ovzdušia. Ide však o dočasné vplyvy, ktoré sa budú prejavovať iba v období výstavby. Celkovo však pôjde hlavne o pozitívne vplyvy.
11.	Skvalitnenia environmentálnej infraštruktúry je navrhovaný strategický dokument zameraný na problematiku odpadového hospodárstva a prispôsobovanie sa požiadavkám na nakladanie s odpadmi, pričom dôraz je kladený na zhodnocovanie a triedenie odpadov v zmysle hierarchie odpadového hospodárstva. Z tohto hľadiska možno hodnotiť navrhovaný strategický dokument pozitívne, pričom má prispieť k zvýšeniu podielu vytriedených odpadov, resp. zhodnotených odpadov. Zároveň však má dôjsť k rozširovaniu existujúcej skládky odpadov, čo zo sebou prináša potenciálne negatívne vplyvy na horninové, vodné a pôdne prostredie, ako aj krajinu, zeleň znečisťovanie ovzdušia. Veľkosť uvedeného vplyvu bude závisieť od veľkosti rozsahu rozšírenia, jeho lokalizácie a stavebno-technického prevedenia, resp. od spôsobu prevádzkovania a vykonávania monitoringu životného prostredia a výskytu havarijných stavov a únikov do prostredia. Uvedená aktivita môže mať negatívny vplyv na životné prostredie, pričom minimalizácia týchto vplyvov by mala byť realizovaná pomocou opatrení zadaných v rámci integrovaného povoľovania a posudzovania vplyvov na životné prostredie uvedenej aktivity v zmysle príslušných všeobecne záväzných právnych predpisov.
12.	Revitalizácie verejných priestranstiev a starostlivosti o životné prostredie sa kladie dôraz na revitalizáciu zelene, pričom uvedené bude mať pozitívny vplyv na životné prostredie.
Všeobecne možno konštatovať, že realizáciou opatrení v premietnutí cez príslušné k nim priradené rámcové aktivity uvedené v PHSR nedôjde k významnému negatívnemu ovplyvneniu životného prostredia a zdravia obyvateľstva. Všetky aktivity, ktoré by mohli mať nejaký dopad na zložky životného prostredia, resp. i zdravie podliehajú povoľovaniu podľa osobitných predpisov. Navrhovaný strategický dokument je svojou stanovenou stratégiou k životnému prostrediu a zlepšeniu zdravia prostredníctvom už svojej vízie, cieľov, opatrení a rámcových aktivít maximálne zameraný i na environmentálne ciele vrátane cieľov zdravotných a to v intenciách trvalo udržateľného rozvoja. Implementáciou a schválením PHSR prostredníctvom naplnenia jeho priorít, cieľov, opatrení a rámcových aktivít, ktoré majú špecifikované väzby na zlepšenie environmentálneho stavu jednotlivých zložiek územia mesta Zlaté Moravce a pri naplnení požiadaviek všeobecne záväzných právnych predpisov sa predpokladá vo všeobecnosti pozitívny vplyv navrhovaného strategického dokumentu na zlepšenie stavu životného prostredia i zdravia na území mesta Zlaté Moravce.

Hodnotenie vplyvu navrhovaného strategického dokumentu na životné prostredie a zdravie obyvateľstva podľa jednotlivých opatrení a navrhovaných aktivít je uvedené v nasledujúcich tabuľkách.

Opatrenie 1.1 Podpora podnikateľského prostredia a zvýšenie zamestnanosti – návrh aktivít	
projekt	vplyv na životné prostredie	vplyv na zdravie obyvateľstva	celkové hodnotenie	
1.1.1 Zachovanie fungovania chránenej dielne (operátor kamerového systému)	žiadny	minimálny, pozitívny	minimálny, pozitívny	

Opatrenie 1.2 Kvalitné, bezpečné a udržiavané miestne komunikácie – návrh aktivít	
1.2.1 Okružná križovatka pri MsÚ
	1.2.2 Rekonštrukcia ciest, chodníkov a mostov (most 1. mája, Zlatňanka)
	1.2.3 Budovanie odstavných plôch (obnova sídlisk)
	1.2.4 Budovanie odstavných plôch na ul. Janka Kráľa, Sama Chalúpku, Migáziho a námestí A. Hlinku pred poštou	1.2.5 Oprava chodníkov a riešenie havarijných stavov
	1.2.6 Vybudovanie nových chodníkov	1.2.7 Obnova ciest v meste a mestských častiach	
vplyv na životné prostredie	vplyv na zdravie obyvateľstva	celkové hodnotenie	poznámka	
zanedbateľný až stredne významný, negatívny, pozitívny, priamy a nepriamy, krátkodobý a strednodobý, synergický, kumulatívny	zanedbateľný až mierne významný, negatívny, pozitívny, priamy a nepriamy, krátkodobý a strednodobý, synergický, kumulatívny	zanedbateľný až stredne významný, negatívny, pozitívny, priamy a nepriamy, krátkodobý a strednodobý, synergický, kumulatívny	•	najvýznamnejšie negatívne vplyvy budú predstavovať dopravné obmedzenia počas realizácie uvedených aktivít, ako možné narušenia plynulosti dopravy v miestach realizácie navrhovaných aktivít, ako aj s tým spojené vplyvy typické pre stavebnú činnosť – znečisťovanie ovzdušia a produkcia hluku,
•	záber zelene – negatívny vplyv	

Opatrenie 1.3 Doprava a bezpečnosť – návrh aktivít	
1.3.1 Budovanie prvkov uspokoj. dopravy (pešie zóny, vylúčenie dopravy z ulíc, oddychových zón), zvyšovanie bezpečnosti – odstraňovanie úzkych miest v pešej doprave, odstraňovanie bariér pri prestupovaní	1.3.2 Rozširovanie a modernizácia kamerového systému mesta	
vplyv na životné prostredie	vplyv na zdravie obyvateľstva	celkové hodnotenie	poznámka	
negatívny, pozitívny, priamy a nepriamy, krátkodobý a strednodobý, synergický, kumulatívny	negatívny, pozitívny, priamy a nepriamy, krátkodobý a strednodobý, synergický, kumulatívny	negatívny, pozitívny, priamy a nepriamy, krátkodobý a strednodobý, synergický, kumulatívny	•	negatívne vplyvy budú predstavovať vplyvy typické pre stavebnú činnosť – znečisťovanie ovzdušia a produkcia hluku,
•	pozitívne priame – vylúčenie dopravy v miestach budovania peších zón a tým minimalizácia vplyvov z dopravy (hluk a znečisťovanie ovzdušia),
•	pozitívne priame a nepriame vplyvy na zdravie obyvateľstva – preventívne opatrenie rozšírenie a modernizácia kamerového systému mesta, odstraňovanie úzkych miest v pešej doprave, odstraňovanie bariér pri prestupovaní	

Opatrenie 1.4 Cyklodoprava – návrh aktivít	
1.4.1 Rekonštrukcia, modernizácia a výstavba infraštruktúry pre nemotorovú dopravu – cyklistické komunikácie (ich obnova a rekonštrukcia existujúcich), doplnková cyklistická infraštruktúra (chránené parkoviská pre bicykle, cyklostojany)	1.4.2 Propagácia cyklistickej dopravy (webové portály, mobilné aplikácie)	
vplyv na životné prostredie	vplyv na zdravie obyvateľstva	celkové hodnotenie	poznámka	
pozitívny, priamy, synergický, kumulatívny	pozitívny, nepriamy, synergický, kumulatívny	pozitívny, priamy a nepriamy, synergický, kumulatívny	v maximálnej možnej miere je potrebné eliminovať stret cyklistov s ostatnými účastníkmi dopravy - stavebno-prevádzkové úpravy cyklistických trás, aby boli v maximálnej možnej miere selektovaní od ostatných účastníkov dopravy a pri križovaní s cestnými komunikáciami boli vykonané také stavebno-technické opatrenia, ktoré by zabezpečili maximálne možnú bezpečnosť týchto účastníkov dopravy	

Opatrenie 1.5 Rozvoj cestovného ruchu – návrh aktivít	
projekt	vplyv na životné prostredie	vplyv na zdravie obyvateľstva	celkové hodnotenie	poznámka	
1.5.1 Vybudovanie náučných chodníkov	nepriamy, pozitívny	nepriamy, pozitívny	nepriamy, pozitívny	minimalizovať zásahy do prírodného prostredia	

Opatrenie 1.6 Dobudovanie technickej infraštruktúry – návrh aktivít	
projekt	vplyv na životné prostredie	vplyv na zdravie obyvateľstva	celkové hodnotenie	poznámka	
1.6.1 Rekonštrukcia verejného osvetlenia	pozitívny, priamy, nepriamy, synergický, kumulatívny 	pozitívny, nepriamy, synergický, kumulatívny	pozitívny, priamy, nepriamy, synergický, kumulatívny	výber environmentálne prijateľných osvetľovacích predmetov	

Opatrenie 2.1 Rekonštrukcia a skvalitnenie materiálovo technického zabezpečenia predškolského a školského zariadenia – návrh aktivít	
2.1.1 Prevádzka dopravného ihriska (praktická dopravná výchova žiakov ZŠ a MŠ)	2.1.2 Zvýšenie energetickej efektívnosti ZUŠ	2.1.3 Zvýšenie energetickej efektívnosti MŠ Kalinčiakova	2.1.4 Zvýšenie energetickej efektívnosti MŠ Žitavské nábrežie	2.1.5 Zvýšenie energetickej efektívnosti MŠ Štúrova	
2.1.6 Zvýšenie energetickej efektívnosti MŠ Slnečná	2.1.7 Zvýšenie energetickej efektívnosti ZŠ Robotnícka	2.1.8 Zvýšenie energetickej efektívnosti ZŠ Pribinova	2.1.9 Zvýšenie energetickej efektívnosti ZŠ Mojmírova	2.1.10 Zvýšenie energetickej efektívnosti CVČ	
2.1.11 Školské dielne	2.1.12 Nákup vybavenia pre MŠ, ZŠ a školské jedálne	vplyv na životné prostredie	vplyv na zdravie obyvateľstva	celkové hodnotenie	
		pozitívny, priamy a nepriamy, synergický, kumulatívny	pozitívny, nepriamy, synergický, kumulatívny	pozitívny, priamy a nepriamy, synergický, kumulatívny	

Opatrenie 2.2 Skvalitnenie a rozvoj sociálnej a zdravotníckej infraštruktúry – návrh aktivít	
2.2.1 Výstavba bytových domov	2.2.2 Denný stacionár pre seniorov a zdravotne postihnutých	2.2.3 Vybudovanie komunitného centra	2.2.4 Rekonštrukcia denného centra	2.2.5 Rekonštrukcia nemocnice	
2.2.6 Nákup prístrojov do nemocnice	2.2.7 Zachovanie opatrovateľskej služby	
vplyv na životné prostredie	vplyv na zdravie obyvateľstva	celkové hodnotenie	poznámka	
pozitívny, negatívny, priamy a nepriamy, synergický, kumulatívny	pozitívny, negatívny, priamy a nepriamy, synergický, kumulatívny	pozitívny, negatívny, priamy a nepriamy, synergický, kumulatívny	•	negatívne vplyvy - vplyvy počas výstavby nových stavebných objektov, resp. stavebná rekonštrukcia objektov, ktoré so sebou prinášajú dočasné vplyvy na kvalitu ovzdušia, hladinu hluku a pohodu a kvalitu bývania, resp. bude dochádzať k záberu nových plôch a teda je predpoklad zásahov do zelene
•	priame a nepriame pozitívne vplyvy na zdravie obyvateľstva – rozvoj  sociálnej a zdravotníckej infraštruktúry	

Opatrenie 2.3 Zabezpečenie komfortu života obyvateľov mesta – návrh aktivít	
2.3.1 Vnútrobloková obnova sídlisk	2.3.2 Zvýšenie energetickej efektívnosti MsÚ	2.3.3 Zvýšenie energetickej efektívnosti kina Tekov	2.3.4 Zvýšenie energetickej efektívnosti budovy daňového úradu	2.3.5 Rozšírenie mestského cintorína	
2.3.6 Komplexná rekonštrukcia bazénu na mestskom kúpalisku	vplyv na životné prostredie	vplyv na zdravie obyvateľstva	celkové hodnotenie	
	pozitívny, negatívny, priamy a nepriamy, synergický, kumulatívny	pozitívny, priamy a nepriamy, synergický, kumulatívny	pozitívny, negatívny priamy a nepriamy, synergický, kumulatívny	

Opatrenie 2.4 Podpora zariadení kultúry a športu – návrh aktivít	
2.4.1 Rekonštrukcia štadiónu (bývalý Calex)	2.4.2 Vybudovanie multifunkčných ihrísk	2.4.3 Rekonštrukcia kaštieľa (budova MSKŠ)	2.4.4 Rekonštrukcia amfiteátra	2.4.5 Výstavba, rekonštrukcia a modernizácia športovísk v meste	
2.4.6 Rekonštrukcia župného domu	vplyv na životné prostredie	vplyv na zdravie obyvateľstva	celkové hodnotenie	
	pozitívny, negatívny, priamy a nepriamy, synergický, kumulatívny	pozitívny, priamy a nepriamy, synergický, kumulatívny	pozitívny, negatívny priamy a nepriamy, synergický, kumulatívny	
poznámka	•	negatívne vplyvy - vplyvy počas výstavby nových stavebných objektov, resp. stavebná rekonštrukcia objektov, ktoré so sebou prinášajú dočasné vplyvy na kvalitu ovzdušia, hladinu hluku a pohodu a kvalitu bývania, resp. bude dochádzať k záberu nových plôch a teda je predpoklad zásahov do zelene
•	nepriame pozitívne vplyvy na zdravie obyvateľstva – zvýšenie fyzických aktivít obyvateľstva, kultúrne vyžitie	

Opatrenie 3.1 Skvalitnenie environmentálnej infraštruktúry – návrh aktivít	
3.1.1 Zberný dvor	3.1.2 Rozšírenie skládky	3.1.3 Vybudovanie infraštruktúry pre zber a nakladanie s BRKO (zber BRKO a zakúpenie pre domácnosti)	
vplyv na životné prostredie	vplyv na zdravie obyvateľstva	celkové hodnotenie	poznámka	
pozitívny, negatívny, priamy a nepriamy, synergický, kumulatívny	pozitívny, negatívny, nepriamy, synergický, kumulatívny	pozitívny, negatívny priamy a nepriamy, synergický, kumulatívny	negatívne vplyvy – rozšírenie skládky odpadov - vplyvy na horninové, vodné a pôdne prostredie, krajinu, zeleň,  znečisťovanie ovzdušia - veľkosť uvedeného vplyvu bude závisieť od veľkosti rozsahu rozšírenia, jeho lokalizácie a stavebno-technického prevedenia, resp. od spôsobu prevádzkovania a vykonávania monitoringu životného prostredia a výskytu havarijných stavov a únikov do prostredia - minimalizácia týchto vplyvov by mala byť realizovaná pomocou opatrení zadaných v rámci integrovaného povoľovania a posudzovania vplyvov na životné prostredie uvedenej aktivity v zmysle príslušných všeobecne záväzných právnych predpisov	

Opatrenie 3.2 Revitalizácia verejných priestranstiev a starostlivosť o životné prostredie – návrh aktivít	
projekt	vplyv na životné prostredie	vplyv na zdravie obyvateľstva	celkové hodnotenie	
3.2.1 Revitalizácia zelene	pozitívny, priamy, nepriamy, synergický, kumulatívny	pozitívny, nepriamy, synergický, kumulatívny	pozitívny, priamy, nepriamy, synergický, kumulatívny	

Hodnotenie vplyvu navrhovaného strategického dokumentu na životné prostredie a zdravie obyvateľstva podľa jednotlivých zložiek životného prostredia a navrhovaných aktivít:
•	na obyvateľstvo a jeho zdravie – zdravotné riziká, narušenie pohody a kvality života, sociálne, hospodárske – prevládajú pozitívne vplyvy na obyvateľstvo a jeho zdravie (zvyšovanie a zachovanie pracovných príležitostí, zlepšovanie kvality prvkov dopravnej infraštruktúry, rozširovanie peších zón, podpora cyklistickej dopravy, rozvoj voľnočasových aktivít, zvyšovanie bezpečnosti, znižovanie energetickej náročnosti, podpora rozvoja bytového fondu, podpora sociálnej, školskej a zdravotníckej infraštruktúry, zvyšovanie pohody a kvality života, zvyšovanie kvality zelene, podpora triedenia a zhodnocovania odpadov, revitalizácia verejných priestranstiev), pričom za potenciálne negatívne vplyvy možno považovať vplyvy zo stavebných aktivít ako hluk, znečisťovanie ovzdušia a vibrácie, dočasné dopravné obmedzenia, rozširovanie skládky odpadov,
•	na horninové prostredie, nerastné suroviny, geodynamické javy a geomorfologické pomery – zväčša žiadne alebo zanedbateľné vplyvy, menej a stredne významné vplyvy pri aktivitách spojených so stavebnou činnosťou pri zásahoch do horninového prostredia, havarijné stavy a pri zmene geomorfologických pomerov, resp. pri nárokoch na nerastné suroviny - znižovanie nárokov na neobnoviteľné energetické zdroje v oblasti zásobovania pri výrobe elektrickej energie, tepla a teplej vody, resp. v znižovaní strát v rozvodoch a v rámci stavebných objektov,
•	na klimatické pomery - zväčša žiadne alebo zanedbateľné vplyvy, menej a stredne významné vplyvy pri aktivitách spojených so zvyšovaním zastavaných plôch, resp. pri zvyšovaní kvality a podielu zelene a pri znižovaní nárokov na neobnoviteľné energetické zdroje v oblasti zásobovania pri výrobe elektrickej energie, tepla a teplej vody, resp. v znižovaní strát v rozvodoch a v rámci stavebných objektov,
•	na ovzdušie – negatívne – stavebné činnosti, zmena intenzity dopravy, budovanie plôch pre statickú dopravu, znižovanie výmery zelene, rozširovanie skládky odpadov a pozitívne – preferencia cyklistickej dopravy, budovanie peších zón, zvyšovanie pomeru zelene, zvyšovanie energetickej efektívnosti, lepšia kvalita prvkov dopravnej infraštruktúry, 
•	na vodné pomery - negatívne – zväčšovanie podielu zastavaných plôch a tým znižovanie prirodzenej infiltrácie vôd po pôdneho a horninového prostredia a ich znečisťovanie, havarijné stavy, znižovanie výmery zelene, rozširovanie skládky odpadov, spotreba vody a pozitívne – preferencia budovanie plôch zelene, zvyšovanie energetickej efektívnosti,
•	na pôdu – záber pôdy, spôsob využívania, havarijné stavy, infiltrácia vôd po pôdneho prostredia, zvyšovanie plôch zelene,
•	na faunu, flóru a ich biotopy – záber plôch zelene, výrub drevín, revitalizácia zelene, pričom sa nepredpokladajú závažné negatívne vplyvy na chránené, vzácne, ohrozené druhy živočíchov a rastlín ich biotopy, ako ani na migračné koridory živočíchov, resp. zdravotný stav vegetácie a živočíšstva,
•	na krajinu – minimálne zmeny štruktúry a využívania krajiny, resp. jej scenérie,
•	na chránené územia a ochranné pásma, na územný systém ekologickej stability – nepredpokladajú sa,
•	na kultúrne a historické pamiatky, vplyvy na archeologické náleziská - v prípade stavebných úprav kultúrnych a historických pamiatok, ako aj iných stavebných zásahov, za predpokladu dodržania podmienok a požiadaviek pamiatkovej starostlivosti – pozitívne vplyvy,
•	na paleontologické náleziská a významné geologické lokality - nepredpokladajú sa.
Očakávané celkové dopady boli na základe uskutočnenej SWOT analýzy v navrhovanom strategickom dokumente zhrnuté nasledovne:
•	zlepšenie ekonomickej úrovne mesta Zlaté Moravce,
•	využitie prírodného a kultúrneho potenciálu,
•	zvýšenie bezpečnosti a informatizácie obyvateľstva,
•	zvýšenie prílevu investorov do mesta,
•	dobudovanie dopravnej infraštruktúry,
•	zlepšenie kvality životného prostredia,
•	podpora cestovného ruchu.
Niektoré z uvedených dopadov sú relevantné aj z hľadiska životného prostredia. Predovšetkým sa očakávajú pozitívne vplyvy. Cieľom environmentálnej prioritnej oblasti je ochrana životného prostredia s dôrazom na zefektívnenie a skvalitnenie environmentálnej infraštruktúry a starostlivosti o životné prostredie.
Návrh strategického dokumentu počíta s podporou nemotorovej dopravy, budovaním oddychových zón, budovaním náučných chodníkov, zvýšením energetickej efektívnosti budov, skvalitnením verejných služieb, vybudovaním zberného dvora, rozšírením riadenej skládky odpadov, budovaním infraštruktúry pre zber a nakladanie s biologicky rozložiteľným odpadom, revitalizáciou plôch vegetácie, rekultiváciou a obnovou degradovaných objektov a plôch, ako aj so zvyšovaním podielu vysokoškolsky vzdelaného obyvateľstva, zlepšením komunikácie medzi mestom a obyvateľstvom, zavádzaním inovatívnych prvkov u zamestnávateľov, využívaním zdrojov financovania z EÚ, podporou prílevu investícií, vytváraním nových pracovných príležitostí a pod. Uvedené skutočnosti by sa mali prejaviť postupným zvyšovaním celkovej úrovne v pracovnom prostredí, službách, zdravotníctve a sociálnej starostlivosti, školstve a vzdelávaní, kultúre, športe, bývaní, spoločenskom dianí, verejnom poriadku a bezpečnosti atď. Navrhovaný strategický dokument predpokladá zvyšovať povedomie obyvateľov v oblasti nakladania s komunálnymi odpadmi, o potrebe triedeného zberu komunálnych odpadov, či o prínose jeho zhodnocovania a negatívach jeho zneškodňovania. Mesto sa zaväzuje minimálne jeden krát do roka využiť kampane a osvetové činnosti vedúce k podporu triedeného zberu s využitím letákov, web stránky, seminárov, prednášok, mestských novín, oznamov na úradných tabuliach. 
Negatívne vplyvy navrhovaného strategického dokumentu na životné prostredie môžu byť spojené s realizáciou tých opatrení, ktoré budú mať investičný charakter. Možno v budúcnosti predpokladať určité vplyvy na pôdu v podobe záberu poľnohospodárskych pozemkov na stavebné účely, pokiaľ nové aktivity budú lokalizované do takýchto lokalít. Na týchto plochách môže potom dôjsť, v závislosti od konkrétnej výstavby, k určitému negatívnemu ovplyvneniu bioty, pôd, horninového prostredia, vôd, ovzdušia, obyvateľstva, krajinnej štruktúry a pod., ktorého charakter, lokalizáciu ani rozsah v súčasnosti nie je možné vymedziť, na úrovni strategického dokumentu, pričom dopady, vrátane negatívnych, môžu byť len načrtnuté. Navrhovaný strategický dokument nepredpokladá nové zábery lokalít s výskytom prirodzenej vegetácie a živočíšstva a ich biotopov. Plánované aktivity nie sú lokalizované v územiach ekologicky či kultúrno-historicky významných, naopak, strategický dokument podporuje zachovanie a ochranu všetkých hodnotných častí územia, nepredpokladajú sa preto negatívne vplyvy na chránené, či inak významné územia, národnej, ani európskej siete, ani na chránené druhy rastlín a živočíchov a ich biotopy. V rámci navrhovaného strategického dokumentu sú rešpektované prvky územného systému ekologickej stability. Pri umiestňovaní novej zástavby budú zohľadňované pásma hygienickej ochrany a ochranné pásma existujúcich stavieb a činností. 
Konkrétnejšie vplyvy na životné prostredie vyplynú z výsledkov procesov posudzovania vplyvov na životné prostredie pre jednotlivé navrhované činnosti v súlade so zákonom č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov, resp. z povoľovacích procesov činnosti podľa osobitných predpisov. 
Vzhľadom na uvedené skutočnosti, je možné predpokladať, že schválenie navrhovaného strategického dokumentu nebude mať závažné negatívne dopady na životné prostredie, ani na zdravie dotknutého obyvateľstva. 
Naopak, posudzovaný strategický dokument má v cieľoch prispieť k podpore zveľaďovania životného prostredia a kvality života obyvateľstva Zlatých Moraviec a okolia. 
Pri spracovaní posudzovaného strategického dokumentu boli zohľadnené všetky relevantné právne predpisy z oblasti ochrany, tvorby a starostlivosti o životné prostredie, čo je predpokladom eliminácie prípadných negatívnych vplyvov.
Pri spracovaní návrhu PHSR bolo rešpektované znenie viacerých dokumentov a stratégií národného, regionálneho a lokálneho, ale aj medzinárodného významu. Hodnotenie navrhovaného strategického dokumentu vo vzťahu k cieľom udržateľného rozvoja definovaným v Národnej stratégii trvalo udržateľného rozvoja možno z pohľadu princípov a kritérií trvalo udržateľného rozvoja konštatovať, že navrhovaný strategický dokument nie je v rozpore s princípmi a kritériami trvalo udržateľného rozvoja, pričom navrhované opatrenia a aktivity v rámci návrhu PHSR dávajú predpoklady a vytvárajú podmienky pre zabezpečenie trvalo udržateľného rozvoja.
Celkovo možno konštatovať, že schválenie návrhu strategického dokumentu nebude mať významné negatívne vplyvy na cezhraničnej, národnej, regionálnej ani lokálnej úrovni na horninové prostredie, reliéf, nerastné suroviny, geodynamické a geomorfologické javy, pôdu, miestnu klímu, ovzdušie, povrchové a podzemné vody, hlukovú situáciu a ďalšie fyzikálne a biologické charakteristiky (ako napr. vibrácie, žiarenie rádioaktívne a elektromagnetické, svetlotechnické podmienky, teplo a zápach), na genofond, biodiverzitu, biotu, ekologickú stabilitu, chránené stromy, chránené územia podľa zákona č. 543/2002 Z. z. o ochrane prírody a krajiny v znení neskorších predpisov, krajinu, jej štruktúru, využívanie a scenériu, územný systém ekologickej stability, obyvateľstvo a jeho zdravie, odpadové hospodárstvo, zdravotné riziká, sociálne a ekonomické dôsledky a súvislosti, narušenie pohody a kvality života a ich zraniteľnosť, na urbánny komplex a využívanie zeme, na kultúrne a historické pamiatky, paleontologické a archeologické náleziská, štruktúru sídiel, architektúru, budovy, na kultúrne hodnoty nehmotnej povahy, na poľnohospodársku a priemyselnú výrobu, lesné hospodárstvo, dopravu, stavby, činnosti, infraštruktúru, služby, rekreáciu a cestovný ruch. 
Celkové hodnotenie vplyvov navrhovaného strategického dokumentu na životné prostredie predstavuje syntézu pomerného zastúpenia analyzovaných vplyvov činností na obyvateľstvo, živú a neživú prírodu, krajinu a hospodárske využívanie prostredia. Z hodnotenia jednotlivých vplyvov a z ich vzájomného spolupôsobenia sa nepredpokladajú významné negatívne synergické a kumulatívne pôsobenia, ktoré by mali za následok významné zhoršenie stavu životného prostredia a zdravia obyvateľov na cezhraničnej, národnej, regionálnej a lokálnej úrovni, pokiaľ budú splnené požiadavky uvedené v časti VI. „ZÁVERY“ tohto záverečného stanoviska.
Ostatné možné vplyvy navrhovaného strategického dokumentu na životné prostredie sú popísané v oznámení, správe o hodnotení strategického dokumentu, odbornom posudku a tiež v samotnom návrhu strategického dokumentu.

V.	CELKOVÉ HODNOTENIE VPLYVOV STRATEGICKÉHO DOKUMENTU NA NAVRHOVANÉ CHRÁNENÉ VTÁČIE ÚZEMIA, ÚZEMIA EURÓPSKEHO VÝZNAMU ALEBO EURÓPSKU SÚSTAVU CHRÁNENÝCH ÚZEMÍ (NATURA 2000)
Možno konštatovať, že schválenie navrhovaného strategického dokumentu nebude mať samostatne alebo v kombinácii s inou činnosťou alebo strategickým dokumentom významný vplyv na územie sústavy chránených území a ich integritu z hľadiska cieľov ich ochrany.

VI. Závery

1.	Výsledok procesu posudzovania
Na základe výsledku procesu hodnotenia vplyvov navrhovaného strategického dokumentu na životné prostredie v súlade s ustanoveniami zákona, pri ktorom sa zvážil stav využitia územia a únosnosť prírodného prostredia, význam očakávaných vplyvov navrhovaného strategického dokumentu na životné prostredie, chránené územia a zdravie obyvateľstva, z hľadiska ich pravdepodobnosti, rozsahu a trvania, so zameraním sa najmä na súlad s ostatnými strategickými dokumentmi na cezhraničnej, národnej, regionálnej a lokálnej úrovni, úroveň spracovania oznámenia, určený rozsah hodnotenia, úroveň spracovaní správy o hodnotení strategického dokumentu a samotného návrhu strategického dokumentu, stanovísk k oznámeniu a správe o hodnotení strategického dokumentu, výsledku verejného prerokovania, výsledku odborného posudku a konzultácií a za súčasného stavu poznania 
	s a   o d p o r ú č a 
schválenie strategického dokumentu „Program hospodárskeho rozvoja a sociálneho rozvoja mesta Zlaté Moravce na roky 2015 - 2025“ za podmienky dodržania podmienok uvedených v časti VI. „ZÁVERY“, bode č. 3. „Odporúčania na prepracovanie, dopracovanie, úpravu návrhu strategického dokumentu.“ tohto záverečného stanoviska, realizovania dôsledného monitoringu podľa bodu č. 5. „Návrh monitoringu.“ tohto záverečného stanoviska a za dodržania podmienky, že ak jednotlivé činnosti, resp. strategické dokumenty realizované podľa navrhovaného strategického dokumentu budú podliehať procesu posudzovania vplyvov na životné prostredie podľa zákona, bude potrebné pred ich povolením, resp. schválením podľa osobitných predpisov vykonať ich posúdenie vplyvov na životné prostredie podľa zákona.

2.	Odporúčaný variant
Navrhovaný strategický dokument je vypracovaný v jednom variante, pričom navrhovaný variant je environmentálne prijateľný za predpokladu úpravy návrhu strategického dokumentu podľa časti VI. „ZÁVERY“, bodu č. 3 „Odporúčania na prepracovanie, dopracovanie, úpravu návrhu strategického dokumentu.“ tohto záverečného stanoviska a realizovania dôsledného monitoringu podľa bodu č. 5. „Návrh monitoringu.“ tohto záverečného stanoviska a je ho možné odporučiť.

3.	Odporúčania na prepracovanie, dopracovanie, úpravu návrhu strategického dokumentu.
Z výsledku procesu posudzovania vplyvov navrhovaného strategického dokumentu na životné prostredie, oznámenia, stanovísk k oznámeniu, určeného rozsahu hodnotenia pre správu o hodnotení strategického dokumentu, správy o hodnotení strategického dokumentu a návrhu strategického dokumentu a stanovísk k nim, priebehu a záverov verejného prerokovania, odborného posudku a konzultácií vyplýva, že navrhujú nasledovné odporúčania na prepracovanie, dopracovanie a úpravu návrhu strategického dokumentu: 
•	Pri príprave, schvaľovaní a následnej realizácií PHSR zohľadniť a dodržiavať požiadavky príslušných všeobecne záväzných právnych predpisov.
•	Dodržať osnovu PHSR podľa zákona č. č. 539/2008 Z. z. o podpore regionálneho rozvoja v znení zákona č. 309/2014 Z. z.
•	Pri príprave, schvaľovaní a následnej realizácií PHSR zohľadniť a dodržiavať požiadavky zákona č. 539/2008 Z. z. o podpore regionálneho rozvoja v znení zákona č. 309/2014 Z. z., zákona SNR č. 369/1990 Zb. o obecnom zriadení v znení neskorších predpisov zákona, Programu hospodárskeho rozvoja a sociálneho rozvoja Nitrianskeho samosprávneho kraja 2016 – 2022, Územného plánu regiónu Nitrianskeho kraja, vrátané jeho zmien a doplnkov a Územného plánu sídelného útvaru Zlaté Moravce v znení jeho Zmien a doplnkov (v platnom znení).
•	Pri realizácii PHSR je potrebné systematicky a priebežne počas celého trvania PHSR až po samotné ukončenie platnosti tohto dokumentu, ho sledovať a vyhodnocovať, pričom proces monitorovania vykonávať podľa časti VI. „ZÁVERY“, bodu č. 5. „Návrh monitoringu.“ tohto záverečného stanoviska.
•	Pri príprave, schvaľovaní a následnej realizácií PHSR zohľadniť a dodržiavať základné princípy a kritériá trvalo udržateľného rozvoja a požiadavky vychádzajúce z medzinárodných, multilaterálnych, bilaterálnych, nadnárodných, národných, regionálnych a lokálnych schválených strategických dokumentov, ktorých dosah, resp. dopad a požiadavky sa vzťahujú na dotknuté územie.
•	Zabezpečiť posudzovanie vplyvov na životné prostredie na úrovni konkrétnych projektov, resp. strategických dokumentov, ak podliehajú dikcii zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov a to tak, aby bola zabezpečená optimalizácia zvolených riešení a ich lokalizácie, výberu environmentálnych technológií, časovej a vecnej následnosti jednotlivých realizačných krokov, ako aj vyváženosť environmentálnych, sociálnych a ekonomických aspektov realizovaných projektov a strategických dokumentov.
•	Pri stanovovaní priorít a cieľov rozvoja mesta Zlaté Moravce v oblasti dopravy je potrebné rešpektovať priority rozvoja dopravnej infraštruktúry a navrhovaný strategický dokument zosúladiť s Programovým vyhlásením Vlády SR (2012 - 2016) za oblasť dopravy, Koncepciou územného rozvoja Slovenska 2001 v znení KURS 2011, Operačným programom Integrovaná infraštruktúra 2014 - 2020, Stratégiou rozvoja dopravy Slovenskej republiky do roku 2020, Strategickým plánom rozvoja dopravnej infraštruktúry SR do roku 2020 a každoročne aktualizovaným Rozvojovým programom priorít verejných prác.
•	Rešpektovať trasovanie existujúcej dopravnej infraštruktúry.
•	Pri návrhu cestných komunikácii, statickej dopravy, peších trás a cyklistických trás postupovať v súlade s aktuálne platnými technickými predpismi a STN.
•	Rešpektovať stanovisko Ministerstvo dopravy, výstavby a regionálneho rozvoja Slovenskej republiky č. 06721/2016/B211-SZEÚ/7770, zo dňa 05. 02. 2016.
•	Na ochranu diaľnic, ciest a miestnych komunikácií a premávky po nich mimo sídelného útvaru mesta Zlaté Moravce ohraničeného dopravnou značkou označujúcou začiatok a koniec mesta dodržať cestné ochranné pásma podľa zákona č. 135/1961 Zb. o pozemných komunikáciách (cestný zákon) v znení neskorších predpisov.
•	Rešpektovať zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov.
•	Postupovať v súlade s Uznesením vlády SR č. 223/2013 o Národnej stratégii rozvoja cyklistickej dopravy a cykloturistiky v SR.
•	Pri návrhu lokalít v blízkosti pozemných komunikácií a železničných tratí je nevyhnutné posúdiť nepriaznivé vplyvy z dopravy a dodržať pásmo hygienickej ochrany pred hlukom a negatívnymi účinkami dopravy podľa vyhlášky MZ SR č. 549/2007 Z. z., ktorou sa ustanovujú podrobnosti o prípustných hodnotách hluku, infrazvuku a vibrácií a o požiadavkách na objektivizáciu hluku, infrazvuku a vibrácií v životnom prostredí v znení vyhlášky MZ SR č. 237/2009 Z. z., ktorou sa mení a dopĺňa vyhláška MZ SR č. 549/2007 Z. z., ktorou sa ustanovujú podrobnosti o prípustných hodnotách hluku, infrazvuku a vibrácií a o požiadavkách na objektivizáciu hluku, infrazvuku a vibrácií v životnom prostredí a v týchto lokalitách neumiestňovať predovšetkým bývanie a v prípade potreby je nevyhnutné navrhnúť opatrenia na maximálnu možnú elimináciu negatívnych účinkov dopravy a zaviazať investorov na vykonanie týchto opatrení, pričom voči správcovi pozemných komunikácií a železničných tratí nebude možné uplatňovať požiadavku na realizáciu týchto opatrení, pretože negatívne účinky vplyvu dopravy sú v čase realizácie známe.
•	Pri návrhu statickej dopravy je potrebné zabezpečiť aj parkovacie plochy pre bicykle s určeným minimálnym percentuálnym počtom miest z kapacity parkoviska pre motorové vozidlá, napr. parkovacie plochy pre bicykle s počtom miest rovnom minimálne 20 % kapacity parkoviska pre motorové vozidlá.
•	Pri návrhu cyklistickej a pešej dopravy je potrebné vytvárať vzájomne prepojenú sieť, ktorá zabezpečí plynulý a bezpečný pohyb chodcov a cyklistov.
•	Z hľadiska ochrany verejného zdravia je potrebné dodržiavať ustanovenia zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov, vyhlášky MZ SR č. 549/2007 Z. z. ktorou sa ustanovujú podrobnosti o prípustných hodnotách hluku, infrazvuku a vibrácií a o požiadavkách na objektivizáciu hluku, infrazvuku a vibrácií v životnom prostredí v znení vyhlášky MZ SR č. 237/2009 Z. z., ktorou sa mení a dopĺňa vyhláška MZ SR č. 549/2007 Z. z., ktorou sa ustanovujú podrobnosti o prípustných hodnotách hluku, infrazvuku a vibrácií a o požiadavkách na objektivizáciu hluku, infrazvuku a vibrácií v životnom prostredí, NV SR č. 115/2006 Z. z. o minimálnych zdravotných a bezpečnostných požiadavkách na ochranu zamestnancov pred rizikami súvisiacimi s expozíciou hluku v znení NV SR č. 555/2006 Z. z., ktorým sa mení a dopĺňa NV SR č. 115/2006 Z. z. o minimálnych zdravotných a bezpečnostných požiadavkách na ochranu zamestnancov pred rizikami súvisiacimi s expozíciou hluku, NV SR č. 416/2005 Z. z. o minimálnych zdravotných a bezpečnostných požiadavkách na ochranu zamestnancov pred rizikami súvisiacimi s expozíciou vibráciám v znení NV SR č. 629/2005 Z. z., ktorým sa mení a dopĺňa NV SR č. 416/2005 Z. z. o minimálnych zdravotných a bezpečnostných požiadavkách na ochranu zamestnancov pred rizikami súvisiacimi s expozíciou vibráciám, NV SR č. 395/2006 Z. z. o minimálnych požiadavkách na poskytovanie a používanie osobných ochranných pracovných prostriedkov, vyhlášku MZ SR č. 528/2007 Z. z., ktorou sa ustanovujú podrobnosti o požiadavkách na obmedzenie ožiarenia z prírodného žiarenia v znení vyhlášky MZ SR č. 295/2015 Z. z., ktorou sa mení vyhláška MZ SR č. 528/2007 Z. z., ktorou sa ustanovujú podrobnosti o požiadavkách na obmedzenie ožiarenia z prírodného žiarenia, ako aj dodržiavania požiadaviek zákona č. 131/2010 Z. z. o pohrebníctve a vyhlášky MZ SR č. 308/2012 Z. z. o požiadavkách na kvalitu vody, kontrolu kvality vody a o požiadavkách na prevádzku, vybavenie prevádzkových plôch, priestorov a zariadení na prírodnom kúpalisku a na umelom kúpalisku.
•	Pri rekonštrukcii bazéna uvažovať aj s celkovou rekonštrukciou areálu letného kúpaliska v meste v súlade s vyhláškou MZ SR č. 308/2012 Z. z. o požiadavkách na kvalitu vody, kontrolu kvality vody a o požiadavkách na prevádzku, vybavenie prevádzkových plôch, priestorov a zariadení na prírodnom kúpalisku a na umelom kúpalisku.
•	V rámci rozšírenia mestského cintorína uvažovať aj s rekonštrukciu objektov domov smútku na pohrebiskách mestských častí a objektu pohrebnej služby na mestskom cintoríne podľa požiadaviek zákona č. 131/2010 Z. z. o pohrebníctve.
•	Pri realizácii aktivít v rámci PHSR je potrebné dôsledne sledovať aspekt trvalej udržateľnosti a vyváženosť krátkodobých a dlhodobých vplyvov a zároveň vyváženosť lokálnych, regionálnych a celonárodných prínosov aktivít, resp. PHSR.
•	Pri realizácii aktivít v rámci PHSR je potrebné rešpektovať chránené územia (vrátane území NATURA 2000) a chránené druhy fauny, flóry a ich biotopy podľa zákona č. 543/2002 Z. z. o ochrane prírody a krajiny v znení neskorších predpisov, pričom umiestňovanie aktivít realizovať mimo týchto území a za predpokladu, že nebudú mať na ne vplyv.
•	Je potrebné dohliadať, aby plánovanými činnosťami nebolo zasahované do významných krajinných prvkov (§ 2 ods. 2 písm. c) zákona č. 543/2002 Z. z. o ochrane prírody a krajiny v znení neskorších predpisov), akými sú les, rašelinisko, brehový porast, jazero, mokraď, rieka, bralo, tiesňava, kamenné more, pieskový presyp, park, aleja, remíza, ktoré tvoria kostru územného systému ekologickej stability a neboli prerušované línie biokoridorov (§ 2 ods. 2 písm. e) zákona č. 543/2002 Z. z. o ochrane prírody a krajiny v znení neskorších predpisov) a plôch biocentier (§ 2 ods. 2 písm. d) zákona č. 543/2002 Z. z. o ochrane prírody a krajiny v znení neskorších predpisov).
•	Pri realizácii aktivít v rámci PHSR je potrebné minimalizovať zásahy do zelene a výrub drevín, pričom by malo dochádzať k adekvátnej náhrade, tzn. k výsadbe drevín vzrastlých miestne pôvodných a vhodných druhov drevín, za vyrúbané dreviny a k budovaniu nových zelených plôch a to v hlavne v miestach segetálnej a ruderálnej vegetácie.
•	Pri realizácii aktivít v rámci PHSR je potrebné realizovať rozvoj cyklistickej infraštruktúry tak, aby sa v maximálnej možnej miere eliminoval stret s ostatnými účastníkmi dopravy, čím sa eliminoval aj možný nárast stretov a havárií cyklistov z ostatnými účastníkmi dopravy, tzn. že je veľmi dôležité, aby boli vykonané také stavebno-prevádzkové úpravy cyklistických trás, aby boli v maximálnej možnej miere selektovaní od ostatných účastníkov dopravy a pri križovaní s cestnými komunikáciami boli vykonané také stavebno-technické opatrenia, ktoré by zabezpečili maximálne možnú bezpečnosť týchto účastníkov dopravy.
•	Pri rekonštrukcii verejného osvetlenia vyberať environmentálne prijateľné osvetľovacie predmety tak, aby dochádzalo k znižovaniu svetelného smogu v území, ako aj vplyvu svetelného znečisťovania na biotu (predátorstvo, atrahovanie koristi, režim, správanie, rozmnožovanie, zháňanie potravy, úkrytové možnosti a výskyt živočíchov).
•	Navrhované stavebné aktivity vykonávať v čo najkratšom čase a minimalizovať dopravné obmedzenia s tým súvisiace, ako aj predchádzať možným negatívnym zmenám intenzity dopravy na dotknutých komunikáciách (dopravné zápchy).
•	V ekonomickej oblasti odporúčame zahrnúť aj opatrenia a aktivity smerujúce k podpore tvorby pracovných príležitostí (nie len k ich zachovaniu), výskumu a vývoja vrátane transferu výsledkov a technológií do praxe, vytvárania podmienok pre príchod nových investorov v odvetviach s vyššou tvorbou pridanej hodnoty, malého a stredného podnikania.
•	V sociálnej oblasti odporúčame zahrnúť aj opatrenia a aktivity smerujúce k zvýšeniu vzdelanostnej úrovne obyvateľstva a k rozvoju systému celoživotného vzdelávania.
•	V environmentálnej oblasti odporúčame zahrnúť aj opatrenia a aktivity reflektujúce na klimatické zmeny, resp. na ich minimalizáciu, zabezpečenie ochrany územia pred povodňami realizáciou preventívnych opatrení a obhospodarovaním a využívaním územia, potreby asanácií existujúcich environmentálnych záťaží a vytvárať podmienky na vyššie využívanie obnoviteľných zdrojov energie.
•	Pri realizácii aktivít v rámci PHSR je potrebné osobitnú pozornosť venovať hodnoteniu ich vplyvov na zdravie a kvalitu života dotknutého obyvateľstva.
•	V rámci PHSR sa odporúča zjednotiť obdobie jeho platnosti. 
•	Pri všetkých merateľných ukazovateľoch uviesť súčasnú aj cieľovú hodnotu.
•	Pri aktivite 1.3.2 Rozširovanie a modernizácia kamerového systému mesta by bolo vhodnejšie uvádzať ukazovateľ % podiel pokrytia zastavaného územia mesta Zlaté Moravce.
•	Pri aktivitách na zvýšenie energetickej efektívnosti by bolo vhodnejšie uvádzať ukazovateľ %  úspory energií.
•	Pri aktivite 2.1.11 Školské dielne by bolo vhodnejšie uvádzať ukazovateľ počet detí navštevujúcich školské dielne.
•	Pri aktivite 2.1.12 Nákup vybavenia pre MŠ, ZŠ a školské jedálne by bolo vhodnejšie uvádzať ukazovateľ % spokojnosti návštevníkov a pracujúcich v rámci MŠ, ZŠ a školských jedální.
•	Pri aktivite 2.2.1 Výstavba bytových domov by bolo vhodnejšie uvádzať ukazovateľ počtu obyvateľov v nových bytoch.
•	Pri aktivitách 3.1.2 Rozšírenie skládky, 3.1.3 Vybudovanie infraštruktúry pre zber a nakladanie s BRKO (zber BRKO a zakúpenie kompostérov pre domácnosti) a 3.2.1 Revitalizácia zelene je potrebné upraviť hodnoty ukazovateľov a ich merné jednotky.
•	Upraviť časový plán Komunikačného plánu pre fázu realizácie PHSR.

4.	Odôvodnenie záverečného stanoviska z posúdenia strategického dokumentu.
Záverečné stanovisko z posúdenia strategického dokumentu bolo vypracované podľa § 14 zákona na základe oznámenia, stanovísk k oznámeniu, určeného rozsahu hodnotenia, správy o hodnotení strategického dokumentu a návrhu strategického dokumentu, verejného prerokovania, odborného posudku a konzultácií.
Pri hodnotení podkladov a vypracovaní tohto záverečného stanoviska sa postupovalo podľa ustanovení zákona a pri odporúčaní návrhu strategického dokumentu sa brali do úvahy environmentálne, sociálne a hospodárske vplyvy na cezhraničnej, národnej, regionálnej a lokálnej úrovni, ako aj vplyvy na horninové prostredie, reliéf, nerastné suroviny, geodynamické a geomorfologické javy, pôdu, miestnu klímu, ovzdušie, povrchové a podzemné vody, hlukovú situáciu a ďalšie fyzikálne a biologické charakteristiky (napr. vibrácie, žiarenie rádioaktívne a elektromagnetické, svetlotechnické podmienky, teplo a zápach), na genofond, biodiverzitu, biotu, ekologickú stabilitu, chránené stromy, na chránené územia podľa zákona č. 543/2002 Z. z. o ochrane prírody a krajiny v znení neskorších predpisov, krajinu, jej štruktúru, využívanie a scenériu krajiny, územný systém ekologickej stability, obyvateľstvo a jeho zdravie, odpadové hospodárstvo, zdravotné riziká, sociálne a ekonomické dôsledky a súvislosti, narušenie pohody a kvality života a ich zraniteľnosť, na urbánny komplex a využívanie zeme, na kultúrne a historické pamiatky, paleontologické a archeologické náleziská, štruktúru sídiel, architektúru, budovy, na kultúrne hodnoty nehmotnej povahy, na poľnohospodársku a priemyselnú výrobu, lesné hospodárstvo, dopravu, stavby, činnosti, infraštruktúru, služby, rekreáciu a cestovný ruch. 
V rámci procesu posudzovania vplyvov navrhovaného strategického dokumentu na životné prostredie nebolo príslušnému orgánu doručené žiadne negatívne a iné stanovisko, resp. vyjadrenie, ktoré by znemožňovalo schválenie navrhovaného strategického dokumentu po jeho úprave znenia podľa odporúčaní uvedených v časti VI. „ZÁVERY“, bode č. 3. „Odporúčania na prepracovanie, dopracovanie, úpravu návrhu strategického dokumentu.“ tohto záverečného stanoviska. 
Z výsledku procesu posudzovania vplyvov navrhovaného strategického dokumentu na životné prostredie, oznámenia, stanovísk k oznámeniu, určeného rozsahu hodnotenia pre správu o hodnotení strategického dokumentu, správy o hodnotení strategického dokumentu a návrhu strategického dokumentu, verejných prerokovaní, odborného posudku a konzultácií vyplýva, že je potrebné upraviť navrhovaný strategický dokument podľa odporúčaní uvedených v časti VI. „ZÁVERY“, bode č. 3. „Odporúčania na prepracovanie, dopracovanie, úpravu návrhu strategického dokumentu.“ tohto záverečného stanoviska. Takto prepracovaný strategický dokument je prijateľný z hľadiska celkových (negatívnych i pozitívnych) vplyvov na životné prostredie.
Za predpokladu akceptovania a realizácie odporúčaní na prepracovanie, dopracovanie, úpravu návrhu strategického dokumentu a dôsledným monitoringom je možné minimalizovať prevažnú časť očakávaných, ako i reálne jestvujúcich negatívnych vplyvov schválenia navrhovaného strategického dokumentu a zabezpečiť tak prevahu pozitívnych vplyvov navrhovaného strategického dokumentu.

5.	Návrh monitoringu.
Podľa § 16 zákona obstarávateľ a rezortný orgán sú povinní zabezpečiť sledovanie a vyhodnocovanie vplyvov schváleného strategického dokumentu na životné prostredie, prípadne použiť na tento účel existujúci monitoring, aby sa predišlo zdvojovaniu monitorovania. Sledovanie a vyhodnocovanie vplyvov navrhovaného strategického dokumentu na životné prostredie spočíva v systematickom sledovaní a vyhodnocovaní jeho vplyvov, vyhodnocovaní jeho účinnosti, zabezpečení odborného porovnania predpokladaných vplyvov uvedených v správe o hodnotení so skutočným stavom. 
Ak obstarávateľ zistí, že skutočné vplyvy strategického dokumentu na životné prostredie posudzovaného podľa zákona sú horšie, ako sa uvádza v správe o hodnotení strategického dokumentu, je povinný zabezpečiť opatrenia na ich zmiernenie a zároveň zabezpečiť zmenu, doplnenie, prípadne prepracovanie strategického dokumentu.
Obstarávateľ a rezortný orgán sú povinní bezodkladne oznámiť príslušnému orgánu informácie o výsledkoch sledovania a vyhodnocovania vplyvov strategického dokumentu na životné prostredie, ako aj o zabezpečení povinností vyplývajúcich z predchádzajúceho odseku v elektronickej podobe alebo v listinnej podobe, pričom príslušný orgán bezodkladne zverejní tieto doručené informácie na webovom sídle MŽP SR.
Z hľadiska organizačného zabezpečenia realizácie PHSR to budú mať na starosti primátor mesta Zlaté Moravce a mestské zastupiteľstvo mesta Zlaté Moravce. Samospráva mesta Zlaté Moravce bude jeden krát počas roka získavať a spracovávať pripomienky od partnerov, mestského úradu, poslancov a verejnosti. Mestské zastupiteľstvo jedenkrát ročne vyhodnotí plnenie PHSR, pričom jeho kompetenciou je aj rozhodovanie o spolufinancovaní jednotlivých projektov financovaných z doplnkových zdrojov, ale aj z rozpočtu mesta. V prípade hodnotenia PHSR bude schvaľovať hodnotiace a monitorovacie správy a rozhodovať o aktualizácii programu, pričom môže rozdeliť jednotlivé priority programu akčného plánu komisiám mestského úradu zaoberajúcich sa monitorovaním a hodnotením. V prípade implementácie PHSR primátor mesta Zlaté Moravce riadi samotný proces implementácie, vykonáva uznesenia, zastupuje mesto Zlaté Moravce nielen vo vzťahu k právnickým a fyzickým osobám, ale aj vo vzťahu k štátnym orgánom. Za realizáciu PHSR budú zodpovední primátor mesta a mestské zastupiteľstvo, ako aj za realizáciu PHSR na programovej a projektovej úrovni. Za finančné riadenie na programovej a projektovej úrovni bude niesť zodpovednosť ekonomické oddelenie a finančná komisia. Monitorovacie a hodnotiace správy PHSR bude každoročne prerokovávať mestské zastupiteľstvo a návrh akčného plánu bude uskutočnený v dvojročnom cykle.
Za hlavný komunikačný nástroj v rámci komunikačnej stratégie je považovaná webová stránka mesta Zlaté Moravce. Sekundárnymi komunikačnými nástrojmi sú informačné tabule, miestny rozhlas a mestské noviny. Hlavným aspektom hodnotenia, monitorovania, kontroly a najmä komunikačným nástrojom je ,,Materiál na rokovanie mestského zastupiteľstva“, pričom vstupné informácie pripravujú zamestnanci mestského úradu a po spracovaní informácií rokujú o ňom poslanci mestského zastupiteľstva, pričom jeho zasadania sú verejné, pričom uvedený materiál je sprístupnený aj verejnosti. Informácie o zasadnutí mestského zastupiteľstva sú sprostredkovávané pre obyvateľstvo prostredníctvom informačných kanálov ako miestny rozhlas a informačná tabuľa. Komunikačný plán pozostáva z aktivít týkajúcich sa informovanosti, schvaľovania, hodnotenia a monitorovania a aktivít týkajúcich sa nových akčných plánov a rozpočtov pre jednotlivé projekty vrátane ich korekcie.
Proces monitorovania sa podľa samotného dokumentu bude vykonávať systematicky a priebežne počas celého trvania PHSR až po samotné ukončenie platnosti tohto dokumentu. Monitorovanie sa bude vykonávať na úrovni projektu, pretože projekt je základným prvkom monitorovania a na úrovni programu, kedy sa zostaví súhrnná monitorovacia správa za daný rok. Vstupnými informáciami pre realizáciu monitorovania sú merateľné ukazovatele jednotlivých aktivít. Hodnoty jednotlivých merateľných ukazovateľov sa pozbierajú po rokoch. Merateľné ukazovatele predstavujú mechanizmus na sledovanie plnenia jednotlivých opatrení prostredníctvom vykonania aktivít. Priebežne kontrolujú jednotlivé opatrenia, pričom majú byť zvolené tak, aby pokrývali celú škálu opatrení a pri kontrole ich plnenia bolo zjavné napredovanie v dosahovaní cieľa, prípadne boli odhalené odchýlky od jeho dosiahnutia. Za merateľné ukazovatele sa považujú ukazovatele, ktoré predstavujú výstupy danej oblasti. Tiež sú to merateľné ukazovatele výsledkov, ktoré sledujú strednodobý efekt, merateľné ukazovatele vplyvov sledujúce dlhodobý efekt, resp. dôsledky na určitú cieľovú skupinu. K merateľným ukazovateľom sa zaraďujú aj tie, ktoré sa zameriavajú na sledovanie samotnej cieľovej skupiny v danej oblasti. Výstupným materiálom procesu monitorovania bude monitorovacia správa za daný rok, ktorú bude schvaľovať mestské zastupiteľstvo. Za prípravu monitorovacej správy bude zodpovedať finančná komisia a za finálnu monitorovaciu správu bude preberať zodpovednosť primátor mesta Zlaté Moravce. Hlavným cieľom monitorovania bude zostaviť komplexnú informáciu o plnení opatrení a aktivít navrhnutých v PHSR. Monitorovanie plnenia akčného plánu sa bude uskutočňovať jedenkrát ročne. Monitorovanie poskytne informácie o realizácii čiastkových aktivít, projektov a opatrení. Správa o monitorovaní akčného plánu bude neskôr predložená poslancom mestského zastupiteľstva. 
Kľúčovou činnosťou nevyhnutou pre správne zabezpečenie realizácie PHSR je aj hodnotenie na úrovni programu a jednotlivých projektov. Samotné hodnotenie predstavuje proces systematicky skúmajúci prínos z realizácie PHSR, jeho súlad so stanovenými cieľmi v PHSR, analyzuje účinnosť procesov realizácie, vhodnosť nastavenia opatrení a aktivít a v neposlednom rade navrhuje odporúčania na zvýšenie ich efektívnosti. 
Proces hodnotenia sa bude vykonávať len na operatívnej úrovni a každoročne podľa zákona č. 539/2008 Z. z. o podpore regionálneho rozvoja v znení zákona č. 309/2014 Z. z. Výstupom bude hodnotiaca správa, ktorú bude každoročne schvaľovať mestské zastupiteľstvo. Hodnotiace a monitorovacie správy predstavujú dôležitý aspekt pre rozhodnutia mestského zastupiteľstva mesta Zlaté Moravce a primátora mesta Zlaté Moravce pri riadení implementácie programu za účelom dosiahnutia stanovených cieľov jednotlivých prioritných oblastí PHSR. 
Ad hoc hodnotenie celého PHSR alebo jeho časti sa bude vykonávať každoročne podľa zákona č. 539/2008 Z. z. o podpore regionálneho rozvoja v znení zákona č. 309/2014 Z. z.. Tematické hodnotenie časti PHSR sa bude vykonávať v rokoch 2016 a 2020 (téma hodnotenia identifikovaná ako riziková časť vo výročnej monitorovacej správe za predchádzajúci kalendárny rok). Ad hoc mimoriadne hodnotenie sa bude vykonávať pri značnom odklone od stanovených cieľov a dosiahnutých hodnôt ukazovateľov, resp. pri návrhu na revíziu PHSR. Ad hoc hodnotenie celého PHSR sa bude vykonávať v rokoch 2017, 2020, 2022 a 2025 v prípade aktualizácie PHSR podľa platnej Metodiky pre vypracovanie PHSR, ktoré sa očakáva každé 3-4 roky. Ad hoc hodnotenie celého PHSR alebo jeho časti sa bude vykonávať na základe rozhodnutia primátora mesta Zlaté Moravce v zmysle príslušných 
všeobecne záväzných právnych predpisov, na základe rozhodnutia kontrolného orgánu mesta Zlaté Moravce, resp. na základe podnetu poslancov, na základe protokolu Národného kontrolného úradu Slovenskej republiky a na základe Správy auditu. Ad hoc hodnotenie celého PHSR alebo jeho časti sa bude vykonávať v rokoch 2020 a 2025 na základe rozhodnutia primátora mesta Zlaté Moravce v prípade prípravy strategického dokumentu PHSR mesta Zlaté Moravce pre nasledujúce programov obdobie.
Ukazovatele finančné, výstupu a výsledku sú pre jednotlivé opatrenia a aktivity v strategickom dokumente zhrnuté nasledovne:
Ekonomická oblasť:
1.1.1	Zachovanie fungovania chránenej dielne /operátor kamerového systému/
výsledok - počet pracovných miest
dopad - počet zachovaných chránených dielní
1.2.1 Okružná križovatka pri MsÚ
výsledok - vybudovaná okružná križovatka
dopad - %-ny podiel spokojnosti obyvateľov
1.2.2 Rekonštrukcia ciest, chodníkov a mostov (most 1. mája, Zlatňanka)
výsledok - dĺžka zrekonštruovaných komunikácií
dopad - %-ny podiel spokojnosti obyvateľov
1.2.3 Budovanie odstavných plôch (obnova sídlisk)
výsledok - počet vybudovaných odstavných plôch
dopad - %-ny podiel spokojnosti obyvateľov
1.2.4 Budovanie odstavných plôch na ul. Janka Kráľa, Sama Chalúpku, Migáziho a na Námestí A. Hlinku pred poštou
výsledok - počet vybudovaných odstavných plôch
dopad - %-ny podiel spokojnosti obyvateľov
1.2.5 Oprava chodníkov a riešenie havarijných stavov
výsledok - dĺžka opravených chodníkov
dopad - %-ny podiel spokojnosti obyvateľov
1.2.6 Vybudovanie nových chodníkov
výsledok - dĺžka vybudovaných chodníkov
dopad - %-ny podiel spokojnosti obyvateľov
1.2.7 Obnova ciest v meste a mestských častiach
výsledok - dĺžka obnovených komunikácií
dopad - %-ny podiel spokojnosti obyvateľov
1.3.1 Budovanie prvkov upokoj. dopravy (pešie zóny, vylúčenie dopravy z ulíc, oddychových zón), zvyšovanie bezpečnosti – odstraňovanie úzkych miest v pešej doprave, odstraňovanie bariér pri prestupovaní
výsledok - počet vybudovaných prvkov
dopad - %-ny podiel spokojnosti obyvateľov
1.3.2 Rozširovanie a modernizácia kamerového systému mesta
výsledok - rozšírený kamerový systém
dopad - %-ny podiel zvýšenia bezpečnosti
1.4.1 Rekonštrukcia, modernizácia a výstavba infraštruktúry pre nemotorovú dopravu – cyklistické komunikácie (ich obnova a rekonštrukcia existujúcich), doplnková cyklistická infraštruktúra (chránené parkoviská pre bicykle, cyklostojany)
výsledok - dĺžka cyklistických komunikácií
dopad - %-ny podiel spokojnosti obyvateľov
1.4.2 Propagácia cyklistickej dopravy (webové portály, mobilné aplikácie)
výsledok - počet webových portálov a mobilných aplikácií
dopad - %-ny podiel spokojnosti obyvateľov
1.5.1 Vybudovanie náučných chodníkov
výsledok - počet náučných chodníkov
dopad - %-ny podiel spokojnosti obyvateľov
1.6.1 Rekonštrukcia verejného osvetlenia
výsledok - počet zrekonštruovaných svietidiel
dopad - rozsah úspor energie
Sociálna oblasť:
2.1.1 Prevádzka dopravného ihriska /praktická dopravná výchova žiakov ZŠ a MŠ/
výsledok - prevádzka dopravného ihriska
dopad - počet detí navštevujúcich dopravné ihrisko
2.1.2 Zvýšenie energetickej efektívnosti ZUŠ
výsledok - spotreba energií
dopad - počet detí navštevujúcich ZUŠ
2.1.3 Zvýšenie energetickej efektívnosti MŠ Kalinčiakova
výsledok - spotreba energií
dopad - počet detí navštevujúcich MŠ
2.1.4 Zvýšenie energetickej efektívnosti MŠ Žitavské nábrežie
výsledok - spotreba energií
dopad - počet detí navštevujúcich MŠ
2.1.5 Zvýšenie energetickej efektívnosti MŠ Štúrova
výsledok - spotreba energií
dopad - počet detí navštevujúcich MŠ
2.1.6 Zvýšenie energetickej efektívnosti MŠ Slnečná
výsledok - spotreba energií
dopad - počet detí navštevujúcich MŠ
2.1.7 Zvýšenie energetickej efektívnosti ZŠ Robotnícka
výsledok - spotreba energií
dopad - počet detí navštevujúcich ZŠ
2.1.8 Zvýšenie energetickej efektívnosti ZŠ Pribinova
výsledok - spotreba energií
dopad - počet detí navštevujúcich ZŠ
2.1.9 Zvýšenie energetickej efektívnosti ZŠ Mojmírova
výsledok - spotreba energií
dopad - počet detí navštevujúcich ZŠ
2.1.10 Zvýšenie energetickej efektívnosti CVČ
výsledok - spotreba energií
dopad - počet detí navštevujúcich CVČ

2.1.11 Školské dielne
výsledok - počet vybudovaných školských dielní
dopad - počet detí navštevujúcich MŠ a ZŠ
2.1.12 Nákup vybavenia pre MŠ, ZŠ a školské jedálne
výsledok - počet nakúpeného vybavenia
dopad - počet detí navštevujúcich MŠ a ZŠ
2.2.1 Výstavba bytových domov
výsledok - počet nových bytov
dopad - %-ny podiel spokojnosti obyvateľov
2.2.2 Denný stacionár pre seniorov a zdravotne postihnutých
výsledok - vybudovaný denný stacionár
dopad - %-ny podiel spokojnosti obyvateľov
2.2.3 Vybudovanie komunitného centra
výsledok - počet vybudovaných komunitných centier
dopad - %-ny podiel spokojnosti obyvateľov
2.2.4 Rekonštrukcia denného centra
výsledok - rekonštrukcia denného centra
dopad - %-ny podiel spokojnosti obyvateľov
2.2.5 Rekonštrukcia nemocnice
výsledok - rekonštrukcia nemocnice
dopad - %-ny podiel spokojnosti obyvateľov
2.2.6 Nákup prístrojov do nemocnice
výsledok - počet nových prístrojov v nemocnici
dopad - %-ny podiel spokojnosti so zdravotnou starostlivosťou
2.2.7 Zachovanie opatrovateľskej služby
výsledok - zachovanie opatrovateľskej služby
dopad - %-ny podiel spokojnosti obyvateľov
2.3.1 Vnútrobloková obnova sídlisk
výsledok - počet obnov
dopad - %-ny podiel spokojnosti obyvateľov
2.3.2 Zvýšenie energetickej efektívnosti MsÚ
výsledok - spotreba energií
dopad - %-ny podiel spokojnosti obyvateľov
2.3.3 Zvýšenie energetickej efektívnosti kina Tekov
výsledok - spotreba energií
dopad - %-ny podiel spokojnosti obyvateľov
2.3.4 Zvýšenie energetickej efektívnosti budovy daňového úradu
výsledok - spotreba energií
dopad - %-ny podiel spokojnosti obyvateľov
2.3.5 Rozšírenie mestského cintorína
výsledok - počet hrobových miest
dopad - %-ny podiel spokojnosti obyvateľov
2.3.6 Komplexná rekonštrukcia bazénu na mestskom kúpalisku
výsledok - rekonštrukcia bazénu
dopad - %-ny podiel spokojnosti obyvateľov

2.4.1 Rekonštrukcia štadiónu (bývalý Calex)
výsledok - rekonštrukcia štadiónu
dopad - %-ny podiel spokojnosti obyvateľov
2.4.2 Vybudovanie multifunkčných ihrísk
výsledok - počet vybudovaných ihrísk
dopad - %-ny podiel spokojnosti obyvateľov
2.4.3 Rekonštrukcia kaštieľa (budova MSKŠ)
výsledok - rekonštrukcia kaštieľa
dopad - %-ny podiel spokojnosti obyvateľov
2.4.4 Rekonštrukcia amfiteátra
výsledok - rekonštrukcia amfiteátra
dopad - %-ny podiel spokojnosti obyvateľov
2.4.5 Výstavba, rekonštrukcia a modernizácia športovísk v meste
výsledok - počet vybudovaných a modernizovaných športovísk
dopad - %-ny podiel spokojnosti obyvateľov
2.4.6 Rekonštrukcia župného domu
výsledok - rekonštrukcia župného domu
dopad - %-ny podiel spokojnosti obyvateľov
Environmentálna oblasť:
3.1.1 Zberný dvor
výsledok - počet vybudovaných zberných dvorov
dopad - % separovaného zberu
3.1.2 Rozšírenie skládky
výsledok - % rozšírenia skládky
dopad - %-ne kapacity skládky
3.1.3 Vybudovanie infraštruktúry pre zber a nakladanie s BRKO (zber BRKO a zakúpenie kompostérov pre domácnosti)
výsledok - počet zakúpených kompostérov
dopad - %-ny podiel spokojnosti obyvateľov
3.2.1 Revitalizácia zelene
výsledok - plocha revitalizovanej zelene
dopad - %-ny podiel spokojnosti obyvateľov

6.	Vyhlásenie sumarizujúce, ako boli začlenené úvahy o environmentálnych aspektoch do strategického dokumentu, ako bola zohľadnená správa o hodnotení strategického dokumentu, ako boli zohľadnené stanoviská verejnosti k správe o hodnotení strategického dokumentu, výsledky uskutočnených konzultácií, dôvody výberu schváleného strategického dokumentu v porovnaní s inými prijateľnými variantmi a informácia o opatreniach, o ktorých sa rozhodlo v súvislosti s monitoringom
Pri príprave a schvaľovaní navrhovaného strategického dokumentu sa musí prihliadať na existenciu aj obsah záverečného stanoviska z posúdenia navrhovaného strategického dokumentu na životné prostredie a najmä na podmienky prijatia strategického dokumentu. Schvaľujúci orgán nemôže bez záverečného stanoviska z posúdenia navrhovaného strategického dokumentu na životné prostredie schváliť strategický dokument, ktorý je predmetom takéhoto posudzovania. Schvaľujúci orgán je povinný vziať do úvahy výsledky konzultácií a verejného prerokovania. Navrhovaný strategický dokument nebude mať samostatne alebo v kombinácii s inou činnosťou alebo strategickým dokumentom významný vplyv na územie sústavy chránených území a ich integritu z hľadiska cieľov ich ochrany. Ak obstarávateľ nezohľadní pripomienky vyplývajúce zo záverečného stanoviska z posúdenia vplyvov navrhovaného strategického dokumentu na životné prostredie a ak ide o dopracovanie strategického dokumentu, je povinný svoj postup zdôvodniť a také odôvodnenie zverejniť a doložiť ho spolu so záverečným stanoviskom z posúdenia navrhovaného strategického dokumentu na životné prostredie schvaľujúcemu orgánu k návrhu strategického dokumentu. Obstarávateľ zverejní stanoviská a pripomienky uplatnené k návrhu strategického dokumentu, pričom uvedie, ako ich zohľadnil a zapracoval do tohto návrhu, ako zohľadnil obsah a závery správy o hodnotení strategického dokumentu, ako zohľadnil dôsledky schválenia strategického dokumentu na životné prostredie a zdravie, a uvedie dôvody na zvolenie konkrétnej alternatívy strategického dokumentu v porovnaní s inými alternatívami. Ak schvaľujúci orgán schváli strategický dokument v inom znení, aké bolo predložené na posúdenie vplyvov na životné prostredie, v spolupráci s obstarávateľom vypracuje informácie podľa § 15 ods. 5 zákona. Obstarávateľ doručí schválený strategický dokument, ktorému predchádzalo posudzovanie vplyvov na životné prostredie podľa zákona, spolu s informáciami podľa § 15 ods. 5 zákona v listinnom vyhotovení a na elektronickom nosiči dát príslušnému orgánu a zároveň ho zverejní na svojom webovom sídle alebo iným vhodným spôsobom. Následne príslušný orgán zverejní schválený strategický dokument spolu s informáciami podľa § 15 ods. 5 zákona na webovom sídle MŽP SR najneskôr do piatich dní od jeho doručenia podľa § 15 ods. 7 zákona.

7.	Informácia pre schvaľujúci orgán o dotknutej verejnosti pri posudzovaní vplyvov strategických dokumentov
Dotknutá verejnosť je verejnosť, ktorá je dotknutá alebo pravdepodobne dotknutá konaním týkajúcim sa životného prostredia, alebo má záujem na takomto konaní, pričom platí, že mimovládna organizácia podporujúca ochranu životného prostredia a spĺňajúca požiadavky ustanovené v zákone má záujem na takom konaní.
Dotknutá verejnosť pri posudzovaní vplyvov navrhovaného strategického dokumentu na životné prostredie je verejnosť, ktorá má záujem alebo môže mať záujem o prípravu navrhovaného strategického dokumentu pred jeho schválením.
Medzi dotknutú verejnosť pri posudzovaní vplyvov navrhovaného strategického dokumentu na životné prostredie patrí fyzická osoba staršia ako 18 rokov, právnická osoba a občianska iniciatíva podľa § 6a ods. 3 zákona.
Občianska iniciatíva sú fyzické osoby staršie ako 18 rokov, ktoré podpíšu spoločné stanovisko k návrhu strategického dokumentu. Občianska iniciatíva sa preukazuje podpisovou listinou, v ktorej je uvedené meno, priezvisko, trvalý pobyt, rok narodenia a podpis osôb, ktoré spoločné stanovisko podporujú. Splnomocnencom občianskej iniciatívy oprávneným konať v jej mene a prijímať písomnosti je fyzická osoba, ktorá je ako splnomocnenec uvedená v podpisovej listine. Ak taký údaj chýba alebo je nejasný, splnomocnencom občianskej iniciatívy je fyzická osoba uvedená v podpisovej listine na prvom mieste.
Dotknutá verejnosť pri posudzovaní vplyvov navrhovaného strategického dokumentu má právo zúčastniť sa prípravy a posudzovania vplyvov navrhovaného strategického dokumentu na životné prostredie, a to až do schválenia strategického dokumentu, vrátane práva podať písomné stanovisko podľa § 6 ods. 6 zákona, § 8 ods. 8 zákona, § 12 ods. 2 zákona, účasti na konzultáciách a verejnom prerokovaní strategického dokumentu. 
V rámci oznámenia o strategickom dokumente bola vymedzená dotknutá verejnosť vrátane jej združení ako obyvatelia mesta Zlaté Moravce a fyzické a právnické osoby, pôsobiace na území mesta Zlaté Moravce a majúce vplyv na jeho hospodársky a sociálny rozvoj.
Počas celého procesu posudzovania vplyvov navrhovaného strategického dokumentu na životné prostredie nebolo príslušnému orgánu doručené žiadne písomné stanovisko od verejnosti k oznámeniu o strategickom dokumente, rozsahu hodnotenia strategického dokumentu, správe o hodnotení strategického dokumentu a samotnému návrhu strategického dokumentu, pričom jeden zástupca verejnosti sa zúčastnil verejného prerokovania správy o hodnotení strategického dokumentu a návrhu strategického dokumentu, avšak nevzniesol žiadne pripomienky ku správe o hodnotení strategického dokumentu a návrhu strategického dokumentu.

VII. Potvrdenie správnosti údajov
1.	Spracovatelia stanoviska
Okresný úrad Zlaté Moravce
odbor starostlivosti o životné prostredie
Ing. Adriana Valušková
Sládkovičova 3
953 01 Zlaté Moravce

v súčinnosti s 

Regionálnym úradom verejného zdravotníctva so sídlom v Nitre
Eva Kunkelová
Štefánikova ul. č. 58
949 63 Nitra
2.	Potvrdenie správnosti údajov podpisom oprávneného zástupcu príslušného orgánu, pečiatka
Okresný úrad Zlaté Moravce
odbor starostlivosti o životné prostredie
Ing. Mária Sýkorová - vedúca odboru
Sládkovičova 3
953 01 Zlaté Moravce

3.	Miesto a dátum vydania záverečného stanoviska.
V Zlatých Moravciach, dňa 30. 11. 2016